qundao/data-zh-poetry huggingface dataset:
徐子修画山水歌
作者：袁凯
朝代：明
体裁：古风

夏家高堂生昼寒，徐卿画图墨未乾。深山大泽贮烟雾，黑处似有龙蛇蟠。襄阳小米师董源，妙处不受绳墨牵。顷刻万里皆自然，房山尚书世称贤。化为白云满晴巅，李家将军极清妍。畏避退缩不敢前，至今海内人争传。卿惟得此二家意，损益往往无凝滞。意思元居造化先，笔力正在苍茫际。前年为客写林麓，百道飞泉出幽谷。老夫醉来不敢眠，深虑波涛捲茅屋。长堤曲坂路如线，远入深林时隐见。水上人家不闭门，门外幽花满芳甸。徐卿徐卿吾所慕，廿载相看发垂素。安得潇湘三尺水，更画城东种瓜处。
徐子修画山水歌
作者：袁凯
朝代：明

夏家高堂生昼寒，徐卿画图墨未干。深山大泽贮烟雾，黑处似有龙蛇蟠。襄阳小米师董原，妙处不受绳墨牵。顷刻万里皆自然，房山尚书世称贤。化为白云满晴巅，李家将军极清妍。畏避退缩不敢前，至今海内人争传。卿惟得此二家意，损益往往无凝滞。意思元居造化先，笔力正在苍茫际。前年为客写林麓，百道飞泉出幽谷。老夫醉来不敢眠，深虑波涛卷茅屋。长堤曲阪路如线，远入深林时隐见。水上人家不闭门，门外幽花满芳甸。徐卿徐卿我所慕，廿载相看发垂素。安得潇湘千尺水，更画城东种瓜处。
徐子厚宅赏牡丹·其一
作者：袁凯
朝代：明
体裁：七言绝句

巨室高门今已非，当时台榭总烟霏。独有徐家后园里，金盂玉枕待人归。
徐子厚宅赏牡丹·其二
作者：袁凯
朝代：明
体裁：七言绝句

名花朵朵拥雕檐，画烛双双出绣帘。最是主人能爱客，高堂春酒夜厌厌。
徐氏建华亭学诗
作者：袁凯
朝代：明

渠渠新学，徐卿始作。伊谁克完，季子仲宽。维此新学，始亦甚隘。爰斤爰构，以就于大。其大维何，有门言言。有堂轩轩，有庑骞鞬。有阶平平，高墉连连。凿池溅溅，树木芊芊。凡民之俊，其来如云。小心鞠躬，不軿以勤。维昔玄圣，训言斯明。百工居肆，匪肆不成。嗟嗟尔俊，亦既知止。岂徒诵言，厥有微旨。其旨维何，曰仁与义。明明仁义，不远甚迩。尔求其方，先我孝悌。维此孝悌，为仁之始。始于家邦，终于四海。昔为棫朴，今则楩槠。昔为珷玞，今焉璠玙。是蓄是储，邦家之需。嗟嗟尔俊，克就兹美。谁其始之，徐氏父子。徐氏父子，可谓曰贤。我歌我诗，刻于学宫。以告后人，以永其传。
徐氏建华亭学诗
作者：袁凯
朝代：明

渠渠新学，徐卿始作。
伊谁克完，季子仲宽。
维此新学，始亦甚隘。
爰斤爰构，以就于大。
其大维何，有门言言。
有堂轩轩，有庑骞鞬。
有阶平平，高墉连连。
凿池溅溅，树木芊芊。
凡民之俊，其来如云。
小心鞠躬，不軿以勤。
维昔玄圣，训言斯明。
百工居肆，匪肆不成。
嗟嗟尔俊，亦既知止。
岂徒诵言，厥有微旨。
其旨维何，曰仁与义。
明明仁义，不远甚迩。
尔求其方，先我孝悌。
维此孝悌，为仁之始。
始于家邦，终于四海。
昔为棫朴，今则楩槠。
昔为碔砆，今焉璠玙。
是蓄是储，邦家之需。
嗟嗟尔俊，克就兹美。
谁其始之，徐氏父子。
徐氏父子，可谓曰贤。
我歌我诗，刻于学宫。
以告后人，以永其传。
徐氏建华亭学诗
作者：袁凯
朝代：明
体裁：四言诗

渠渠新学，徐卿始作。伊谁克完，季子仲宽。维此新学，始亦甚隘。爰斤爰构，以就于大。其大维何，有门言言。有堂轩轩，有庑骞骞。有阶平平，高墉连连。凿池溅溅，树木芊芊。凡民之俊，其来如云。小心鞠躬，不堕以勤。维昔元圣，训言斯明。百工居肆，匪肆不成。嗟嗟尔俊，亦既知止。岂徒诵言，厥有微旨。其旨维何，曰仁与义。明明仁义，不远甚迩。尔求其方，先我孝悌。维此孝悌，为仁之始。始于家邦，终于四海。昔为棫朴，今则楩槠。昔为珷玞，今焉璠玙。是蓄是储，邦家之需。嗟嗟尔俊，克就兹美。谁其始之，徐氏父子。徐氏父子，可谓曰贤。我歌我诗，刻于学宫。以告后人，以永其传。
得马叟书作此远寄
作者：袁凯
朝代：明
体裁：七言律诗

洛阳马叟世称贤，童稚相看四十年。只道诗名传宇内，宁知酒债满江边。蓬蒿久没扬雄宅，虾菜聊随万里船。此日将书付归雁，不胜清泪湿吴笺。
得马叟书作此远寄
作者：袁凯
朝代：明

洛阳马叟世称贤，童稚相看四十年。只道诗名传宇内，宁知酒债满江边。蓬蒿久没扬雄宅，虾菜聊随范蠡船。此日将书付归雁，不胜清泪湿吴笺。
忆南湖二首
作者：袁凯
朝代：明

我忆南湖春酒香，百钱亦可解愁肠。湖头白藕犹堪爱，正似佳人玉臂长。南湖沈叟爱吟诗，诗似当年杜牧之。一日干戈不相见，令人双鬓欲成丝。
忆南湖二首·其一
作者：袁凯
朝代：明
体裁：七言绝句

我忆南湖春酒香，百钱亦可解愁肠。湖头白藕犹堪赏，正似佳人玉臂长。
忆南湖二首·其二
作者：袁凯
朝代：明

南湖沈叟爱吟诗，诗似当年杜牧之。一日干戈不相见，令人双鬓欲成丝。
忆南湖二首·其二
作者：袁凯
朝代：明
体裁：七言绝句

南湖沈叟爱吟诗，诗似当年杜牧之。一自干戈不相见，令人双鬓欲成丝。
忆南湖（二首）
作者：袁凯
朝代：明

我忆南湖春酒香，百钱亦可解愁肠。湖头白藕犹堪爱，正似佳人玉臂长。
怀京师一二友生
作者：袁凯
朝代：明
体裁：五言律诗

故人千里外，野老五湖东。江水舟航便，云山使客通。短书何契阔，长日未从容。老眼昏花久，因君数断鸿。
怀南村陶先生
作者：袁凯
朝代：明
体裁：五言律诗

柴桑老孙子，清望独超群。身同鸥鹭侣，心耽科斗文。著书今已就，运甓谁能勤。袁安正高卧，歌罢复思君。
怀广西省朱郎中熙
作者：袁凯
朝代：明
体裁：古风

洞庭秋色晏，苍梧云气深。夫君万里去，山水迥沈沈。竟日凌浩渺，连天眺岑崟。鼋鼍游近渚，猿狖戏遥林。荏苒杜若香，萧条枫树阴。皇朝重兹土，远氓方致琛。而我将何念，岁莫独离心。离心一何极，日夕迟徽音。衡阳雁不到，搔首更沈吟。
怀广西省朱郎中熙
作者：袁凯
朝代：明

洞庭秋色晏，苍梧云气深。夫君万里去，山水迥沉沉。竟日凌浩渺，连天逃岑崟。鼋鼍游近渚，猿狖戏遥林。荏苒杜若香，萧条枫树阴。皇朝重兹土，远氓方致琛。而我将何念，岁莫独离心。离心一何极，日夕迟徽音。衡阳雁不到，搔首更沉吟。
怀广西省朱郎中熙
作者：袁凯
朝代：明

洞庭秋色晏，苍梧云气深。
夫君万里去，山水迥沉沉。
竟日凌浩渺，连天逃岑崟。
鼋鼍游近渚，猿狖戏遥林。
荏苒杜若香，萧条枫树阴。
皇朝重兹土，远氓方致瑁而我将何念，岁莫独离心。
离心一何极，日夕迟徽音。
衡阳雁不到，搔首更沉吟。
怀张叟
作者：袁凯
朝代：明
体裁：五言律诗

说剑真无匹，论文亦有神。气高真傲兀，头白自漂沦。我正思前辈，谁当继后尘。江南春草绿，何处觅行人。
怀曾彦鲁
作者：袁凯
朝代：明
体裁：七言律诗

不见曾公白发侵，酒杯棋局最关心。年华冉冉情何限，江海悠悠水正深。欲买小舟随雁去，便从幽壑听龙吟。明年春满长洲苑，拄杖穿花处处寻。
怀王生
作者：袁凯
朝代：明

王生本静者，郡邑少经过。家住清江曲，春来白鸟多。亲庖余酒肉，官赋入菱荷。岁莫兼相忆，临流独咏歌。
怀王生
作者：袁凯
朝代：明
体裁：五言律诗

王生本静者，郡邑少经过。家住清江曲，春来白鸟多。亲庖馀酒肉，官赋入菱荷。岁暮兼相忆，临流独咏歌。
怀王道士
作者：袁凯
朝代：明

宣城王道士，爱着芰荷衣。
一自清江别，三年白雁飞。
酒徒随处有，沽客向来希最忆青城夜，狂歌不肯归。
怀王道士
作者：袁凯
朝代：明

宣城王道士，爱着芰荷衣。一自清江别，三年白雁飞。酒徒随处有，沽客向来稀。最忆青城夜，狂歌不肯归。
怀王道士
作者：袁凯
朝代：明
体裁：五言律诗

宣城王道士，爱著芰荷衣。一自清江别，三年白雁飞。酒徒随处有，沽客向来稀。最忆青城夜，狂歌不肯归。
怀陶叟
作者：袁凯
朝代：明
体裁：五言律诗

陶叟今何在，迢迢江水东。瓜田连暮雨，荷屋近秋风。本在羲皇上，聊游鹿豕中。几时春夜饮，还对烛花红。
思归兼简严八
作者：袁凯
朝代：明
体裁：五言律诗

天高风正急，鸿雁傍人飞。江外无来使，淮南尽捣衣。悲歌聊当泣，远望亦同归。为报严夫子，沧洲与愿违。
扬州逢李十二衍二首
作者：袁凯
朝代：明

与子相逢俱少年，东吴城郭酒如川。如今白发知多少，风雨扬州共被眠。最忆东家《水调》声，花前檀板杂流莺。此时我醉君犹醒，舞到梧桐白露生。
扬州逢李十二衍二首·其二
作者：袁凯
朝代：明
体裁：七言绝句

最忆东家《水调》声，花前檀板杂流莺。此时我醉君犹醒，舞到梧桐白露生。
扬州逢李十二衍（二首）
作者：袁凯
朝代：明
体裁：七言绝句

与子相逢俱少年，东吴城郭酒如川。如今白发知多少，风雨扬州共被眠。
拟曹丕芙蓉池上作
作者：袁凯
朝代：明
体裁：古风

葱茏佳木阴，荡漾绿水池。月出丽高城，流光溢前墀。芳草生路旁，馥郁随风吹。临轩酌芳醴，秉翰赋新诗。虽非贤主人，列坐皆瑰奇。而况同一心，相爱不复疑。君看随阳鸟，洲渚亦相依。四海皆兄弟，斯言岂为非。愿敦夙昔好，黄发不可违。
挽夏叔明
作者：袁凯
朝代：明
体裁：五言律诗

别去才三月，那知即九泉。人皆遭世故，公独尽天年。执绋多名士，传家有象贤。老夫双泪眼，泣罢更潸然。
新得溪上茅屋
作者：袁凯
朝代：明

食肉贱糠核，饥人安敢辞。狐貉轻短褐，寒士为固奇。自予遭世故，举室尽流离。东临沧海岸，北度三江湄。蛟螭时作横，鲸鼍屡见欺。展转及衰暮，始见此门楣。徒壁类司马，上漏似原思。既无陈平席，岂有董生帷。覆篑或成墙，编苇聊当篱。迢迢白沙冈，当户势逶迤。遥遥秋浦波，临轩散涟漪。翻蜚野鸟群，参差灌木枝。赋此平生意，庶为百世规。湫隘诚可哂，欣幸方在兹。
新得溪上茅屋
作者：袁凯
朝代：明
体裁：古风

食肉贱糠覈，饥人安敢辞。狐貉轻裋褐，寒士固为奇。自予遭世故，举室尽流离。东临沧海岸，北度三江湄。蛟螭时作横，鲸鼍屡见欺。展转及衰暮，始见此门楣。徒壁类司马，上漏似原思。既无陈平席，岂有董生帷。覆篑或成墙，编苇聊当篱。迢迢白沙冈，当户势逶迤。遥遥秋浦波，临轩散涟漪。翻飞野鸟群，参差灌木枝。赋此平生意，庶为百世规。湫隘诚可哂，欣幸方在兹。
新月
作者：袁凯
朝代：明
体裁：五言绝句

既从碧云上，复傍绮窗移。愿得长如此，教人学画眉。
新水
作者：袁凯
朝代：明
体裁：五言绝句

柳外朝朝雨，平添过旧痕。往时桃叶渡，今日更销魂。
新治圃成
作者：袁凯
朝代：明

隙壤所自治，剪刜去茏茸。幸无棼秽杂，况此清泉涌。灌滋竟朝夕，勾萌各森耸。青蒲已弥泽，黄瓜方卧陇。春菁向堪把，秋梨日应重。自余通宦籍，职事劳纷冗。禄食虽云美，私心恒自恐。归来得萧茅，采撷聊自奉。且遂丘园乐，永谢承明宠。
新治圃成
作者：袁凯
朝代：明
体裁：古风

隙壤所自治，剪荆去茏茸。幸无棼秽杂，况此清泉涌。灌滋竟朝夕，勾萌各森耸。青蒲已弥泽，黄瓜方卧陇。春菁尚堪把，秋梨日应重。自余通宦籍，职事劳纷冗。禄食虽云美，私心恒自恐。归来得萧茆，采撷聊自奉。且遂丘园乐，永谢承明宠。
新烟
作者：袁凯
朝代：明
体裁：五言绝句

覆堤初冉冉，渡水尚迟迟。一树梨花色，犹能似旧时。
新莺
作者：袁凯
朝代：明
体裁：五言绝句

芳树何年到，西园梦里惊。不须重听汝，只是旧时声。
新除监察御史辞贯泾别业
作者：袁凯
朝代：明

侧席念贤俊，旁求逮凡鄙。谬当南宫荐，重此柏台委。命严孰敢后，中夜去田里。邻友赠予迈，切切语未已。妻孥独无言，挥泪但相视。于时十月交，悲风日夜起。轻舟溯极浦，琴瑟向枯苇。惊凫乱沙曲，孤兽嗥荒市。回首望旧庐，烟雾空迤逦。抚膺独长叹，胡为乃至此！顾予久纵诞，远迹随鹿豕。及兹年已迈，精气固销毁。趋事深为难，速戾将在是。皇恩倘嘉惠，还归卧江水。
新除监察御史辞贯泾别业
作者：袁凯
朝代：明
体裁：古风

侧席念贤俊，旁求逮凡鄙。谬当南宫荐，重此柏台委。命严孰敢后，中夜去田里。邻友赠予迈，切切语未已。妻孥独无言，挥泪但相视。于时十月交，悲风日夜起。轻舟溯极浦，瑟瑟响枯苇。惊凫乱沙曲，孤兽嗥荒市。回首望旧庐，烟雾空迤逦。抚膺独长叹，胡为乃至此。顾予久纵诞，远迹随鹿豕。乃兹年已迈，精气固销毁。趋事深为难，速戾将在是。皇恩倘嘉惠，还归卧江水。
无题五首
作者：袁凯
朝代：明

门外青青草，今年更觉深。前时玉钗堕，侍婢不能寻。海内虽无事，朝中有谏书。大家犹未省，不敢候羊车。羊车行乐处，歌吹隔萧墙。赖有邻房女，时来说故乡。月落长门去，千门夜色浓。梦间无限乐，不道在宫中。春衣裁剪罢，密叶间秾花。缝到鸳鸯处，行行线脚斜。
无题五首·其二
作者：袁凯
朝代：明

海内虽无事，朝中有谏书。大家犹未省，不敢候羊车。
无题五首·其五
作者：袁凯
朝代：明

春衣裁剪罢，密叶间秾花。缝到鸳鸯处，行行线脚斜。
日莫即事
作者：袁凯
朝代：明

茅屋秋来破不胜，野云沙树自层层。老夫生理今抛废，日日江潭去采菱。
日莫即事
作者：袁凯
朝代：明
体裁：七言绝句

茅屋秋来破不胜，野云沙树自层层。老夫生理今抛弃，日日江潭去采菱。
早出田所
作者：袁凯
朝代：明
体裁：古风

愧无经济术，徒有茂异名。行游三十年，不见有所成。归来得荒地，僶俛始学耕。方春多云气，甘雨亦时行。大泽含澄澜，沟浍皆满盈。清晨出门去，路与烟雾并。庶几望秋实，敢怀勤苦情。日午有浊醪，挥汗且复倾。
早寒
作者：袁凯
朝代：明
体裁：五言律诗

水乡寒气早，未暮掩柴扉。篱落无人过，鸡豚各自归。老妻薰鼠穴，稚子卧牛衣。安得盈缸酒，深杯日日挥。
春园
作者：袁凯
朝代：明

春园江水上，江雾日昏昏。
沙暖常垂钓，花深不闭门。
家童锄垄麦，野客共盘飡。
衰老仍耽酒，经年懒出村。
春园
作者：袁凯
朝代：明
体裁：五言律诗

春园江水上，江雾日昏昏。沙暖常垂钓，花深不闭门。家童锄垄麦，野客共盘餐。衰老仍耽酒，经年懒出村。
春日偶书
作者：袁凯
朝代：明

罢官御史府，屏迹五湖东。江水□□□，山花费酒筒。野情方浩荡，高论入虚空。明日春田事，还寻荷翁。
春日偶书
作者：袁凯
朝代：明
体裁：五言律诗

罢官御史府，屏迹五湖东。江水供渔钓，山花费酒筒。野情方浩荡，高论入虚空。明日春田事，还寻荷蓧翁。
春日溪上书怀
作者：袁凯
朝代：明
体裁：七言律诗

溶溶春水杂蒹葭，袅袅晴风度落花。小巷几时佳客至，新诗独向野人誇。未闻汗马收诸国，且逐閒鸥坐浅沙。春色酒杯俱在眼，㡳须辛苦欲还家。
春日溪上书怀（丙申岁）
作者：袁凯
朝代：明

溶溶春水杂蒹葭，袅袅晴风度落花。小巷几时佳客至，新诗独向野人夸。未闻汗马收诸国，且逐闲鸥坐浅沙。春色酒杯俱在眼，底须辛苦欲还家。
春日溪上谩书
作者：袁凯
朝代：明
体裁：七言律诗

白发何烦试鹖冠，清江久欲把渔竿。涓涓浊酒须成醉，袅袅晴花已倦看。不忍燕莺频往复，且留鸥鹭与盘桓。东家野老浑知我，日日相过却自欢。
望南村二首·其一
作者：袁凯
朝代：明
体裁：七言律诗

南村烟树接蒹葭，白鹭翩翩满白沙。此地遂成茅屋计，何人更识老夫家。即开断垄行新竹，便接平皋树杂花。戎马纷纷终未已，此身泛泛独长嗟。
望南村二首·其二
作者：袁凯
朝代：明
体裁：七言律诗

野水纵横不计源，杂花前后自成园。鱼虾欲上人人取，乌鹊归来处处喧。但得茅茨容老大，即将耕凿付儿孙。淮南未定江南乱，潦倒无归却断魂。
朝天宫观方道士所画三山图三首
作者：袁凯
朝代：明

东流弱水不胜尘，汉武楼台空自陈。欲借横江孤鹤去，须凭南岳魏夫人。巨鱼出没浪波腥，东望三山路杳冥。安得秦皇射蛟手，为操强弩下沧溟。方壶少小学为仙，笔底三山岂偶然。见说麻姑头总白，不知何用得长年。
朝天宫观方道士所画三山图三首·其二
作者：袁凯
朝代：明
体裁：七言绝句

巨鱼出没浪波腥，东望三山路杳冥。安得秦皇射蛟手，为操强弩下沧溟。
朝天宫观方道士所画三山图（三首）
作者：袁凯
朝代：明
体裁：七言绝句

东流弱水不胜尘，汉武楼台空自陈。欲借横江孤鹤去，须凭南岳魏夫人。
朝天宫观方道士所画三山图（三首）
作者：袁凯
朝代：明
体裁：七言绝句

方壶少小学为仙，笔底三山岂偶然。见说麻姑头总白，不知何用得长年。
李陵泣别图
作者：袁凯
朝代：明
体裁：七言绝句

上林木落雁南飞，万里萧条使节归。犹有交情两行泪，西风吹上汉臣衣。
村园露坐
作者：袁凯
朝代：明
体裁：七言绝句

暑气消沈露气浓，倚天秋树细含风。谁家白鹤三千只，飞过先生草屋东。
村居怀京下一二友生
作者：袁凯
朝代：明
体裁：五言律诗

罢职非能吏，归田即老农。有诗聊度日，无字可书空。白发将谁念，黄粱且自舂。故人能问讯，家住五湖东。
村居怀京下一二友生
作者：袁凯
朝代：明

罢职非能吏，归田即老农。有诗聊度日，无字可书空。白发将谁念，黄粱且自舂。故人能问讯，家在五湖东。
杜彦清携斑竹箫作数声赋此以赠·其一
作者：袁凯
朝代：明
体裁：七言绝句

杜家兄弟我相知，兄既云亡弟亦衰。留得潇湘江上竹，夜深持向月中吹。
杜彦清携斑竹箫作数声赋此以赠·其二
作者：袁凯
朝代：明
体裁：七言绝句

苍梧魂去巳难招，帝子临江雪未消。白雪伶伦多古调，令人从此忆箾韶。
杨员外
作者：袁凯
朝代：明
体裁：七言绝句

群盗南奔日月昏，诸公臣节不须论。白头惟有杨员外，不负从来天子恩。
杨白花
作者：袁凯
朝代：明

杨白花，飞入深宫里。宛转房栊间，谁能复禁尔。胡为高飞渡江水？江水在天涯，杨花去不归。安得杨花作杨树，种向深宫飞不去。
杨白花
作者：袁凯
朝代：明
体裁：乐府曲辞

杨白花，飞入深宫里。宛转房栊间，谁能复禁尔，胡为高飞渡江水。江水在天涯，杨花去不归。安得杨花作杨树，种向深宫飞不去。
横溪寓所
作者：袁凯
朝代：明

高林深竹气冥冥，野色波光更满停草阁雨晴鸣翡翠，花畦
风暖入蜻蜓。
书成已与山公绝，赋就惟教阿买听。
犹未忘情是杯酒，尚烦邻里致盆瓶。
横溪寓所
作者：袁凯
朝代：明

高林深竹气冥冥，野色波光更满汀。草阁雨晴鸣翡翠，花畦风暖入蜻蜓。书成已与山公绝，赋就惟教阿买听。犹未忘情是杯酒，尚烦邻里致盆瓶。
次圭法师过金秀才隐居二首
作者：袁凯
朝代：明

墟里人家烟雾深，背冈茅屋自阴阴。不愁逸竹妨嘉谷，自爱繁枝集众禽。田父耰锄时得借，渔人舟楫莫相寻。旧开鸡犬桃源里，仿佛溪边花树林。幽人读书黄浦上，萧条茅屋倚溪傍。霜沾木叶深深赤，潮杂溪流混混黄。旁舍杯盘多芋栗，秋园门巷亦馨香。为语当时仲长统，输君清旷自徜徉。
次圭法师过金秀才隐居二首·其一
作者：袁凯
朝代：明

墟里人家烟雾深，背冈茅屋自阴阴。不愁逸竹妨嘉谷，自爱繁枝集众禽。田父耰锄时得借，渔人舟楫莫相寻。旧开鸡犬桃源里，仿佛溪边花树林。
次圭法师过金秀才隐居二首·其一
作者：袁凯
朝代：明
体裁：七言律诗

墟里人家烟雾深，背冈茅屋自阴阴。不愁逸竹妨嘉谷，自爱繁枝集众禽。田父耰锄时得借，渔人舟楫莫相寻。旧闻鸡犬桃源里，仿佛溪边花树林。
次圭法师过金秀才隐居二首·其二
作者：袁凯
朝代：明
体裁：七言律诗

幽人读书黄浦上，萧条茅屋倚溪傍。霜沾木叶深深赤，潮杂溪流混混黄。旁舍杯盘多芋栗，秋园门巷亦馨香。为语当时仲长统，输君清旷自徜徉。
次广西朱郎中熙见寄韵二首·其二
作者：袁凯
朝代：明
体裁：七言律诗

衡阳南去与天长，荔子红椒处处香。明月关门无虎豹，清风台阁有鸾凰。包茅已入皆三脊，卉服新成有九章。幕下文书自稀少，醉馀崖蜜啖红霜。
次广西省朱郎中熙见寄韵二首
作者：袁凯
朝代：明

万里苍梧入望长，薇垣新治日馨香。已知南去无鸮獍，更拟西郊听凤凰。谈笑定应多暇日，羁縻况复有成章。幕中还试钟王帖，书遍阑干叶上霜。衡阳南去与天长，荔子红椒处处香。明月关门无虎豹，清风台阁有鸾凰。包茅已入皆三脊，卉服新成有九章。幕下文书自稀少，醉余崖蜜啖红霜。
次广西省朱郎中熙见寄韵二首·其一
作者：袁凯
朝代：明
体裁：七言律诗

万里苍梧入望长，薇垣新治日馨香。已知南去无鸮獍，更拟西郊听凤凰。谈笑定应多暇日，羁縻况复有成章。幕中还试钟王帖，书遍阑干叶上霜。
次广西省朱郎中熙见寄韵（二首）
作者：袁凯
朝代：明

衡阳南去与天长，荔子红椒处处香。明月关门无虎豹，清风台阁有鸾凰。包茅已入皆三脊，卉服新成有九章。幕下文书自稀少，醉余崖蜜啖红霜。
次方明谦指挥海上筑城韵二首
作者：袁凯
朝代：明

城堞遥连北斗斜，岛夷从此识中华。诸侯幕府多春酒，上将歌谣杂暮笳。别去几时还下榻，兴来何日欲乘楂。为报安期头白尽，更烦重觅枣如瓜。旗影翩翩整复斜，中天星月动光华。千群貔虎方屯戍，万里鱼龙听鼓笳。圣主自多开国老，小夷休恃上天槎。却烦上将频思念，时问东门二亩瓜。
次方明谦指挥海上筑城韵二首·其一
作者：袁凯
朝代：明

城堞遥连北斗斜，岛夷从此识中华。诸侯幕府多春酒，上将歌谣杂暮笳。别去几时还下榻，兴来何日欲乘楂。为报安期头白尽，更烦重觅枣如瓜。
次方明谦指挥海上筑城韵二首·其一
作者：袁凯
朝代：明
体裁：七言律诗

城堞遥连北斗斜，远方从此仰光华。诸侯幕府多春酒，上将歌谣杂暮笳。别去几时还下榻，兴来何日欲乘槎。为报安期头白尽，更烦重觅枣如瓜。
次方明谦指挥海上筑城韵二首·其二
作者：袁凯
朝代：明
体裁：七言律诗

旗影翩翩整复斜，中天星月动光华。千群貔虎方屯戍，万里鱼龙听鼓笳。圣主自多开国老，海隅休恃上天槎。却烦上将频思念，时问东门二亩瓜。
次方明谦指挥海上筑城韵（二首）
作者：袁凯
朝代：明

旗影翩翩整复斜，中天星月动光华。千群貔虎方屯戍，万里鱼龙听鼓笳。圣主自多开国老，小夷休恃上天槎。却烦上将频思念，时问东门二亩瓜。
次杨廉夫先辈韵
作者：袁凯
朝代：明

吹笛春江烟雾稀，幽芳小草总相依。巫峡宁知云雨梦，沧洲欲拭芰荷衣。花间鹳鹤迎人起，波上鱼龙挟棹飞。不似南州庾开府，乡关头白苦思归。
次杨廉夫先辈韵
作者：袁凯
朝代：明
体裁：七言律诗

吹笛春江烟雾稀，幽芳小草总相宜。巫峡宁知云雨梦，沧洲欲拭芰荷衣。花间鹳鹤迎人起，波上鱼龙挟棹飞。不似南州庾开府，乡关头白苦思归。
江上书怀
作者：袁凯
朝代：明

沪渎城边秋气高，敔鹅鸿雁各求曹。不眠更识匡床稳，欲去还思小几牢。几处尺书俱寂寞，百年双鬓独萧骚。秋江欲渡愁难渡，风雨龙吟长怒涛。
江上书怀
作者：袁凯
朝代：明
体裁：七言律诗

沪渎城边秋气高，鴐鹅鸿雁各求曹。不眠更识匡床稳，欲去还思小几牢。几处尺书俱寂寞，百年双鬓独萧骚。秋江欲渡人难渡，风雨龙吟长怒涛。
江上二首
作者：袁凯
朝代：明

北固城头夜雨，西津渡口烟波。白发人人自老，青山处处还多。山下旌旗闪闪，江边杨柳依依。骑马将军远戍，吹笛渔翁醉归。
江上二首
作者：袁凯
朝代：明

野屋藏春树，江堤倚暮花。买鱼留楚客，沽酒问吴娃。日暮江风急，江花水上飞。吴船三十丈，载得夕阳归。
江上二首·其一
作者：袁凯
朝代：明

野屋藏春树，江堤倚暮花。买鱼留楚客，沽酒问吴娃。
江上二首·其一
作者：袁凯
朝代：明
体裁：五言绝句

野屋藏春树，江堤将暮花。买鱼留楚客，沽酒问吴娃。
江上二首·其二
作者：袁凯
朝代：明
体裁：六言诗

山下旌旗闪闪，江边杨柳依依。骑马将军远戍，吹笛渔翁醉归。
江上二首·其二
作者：袁凯
朝代：明
体裁：五言绝句

日暮江风急，江花水上飞。吴船三十丈，载得夕阳归。
江上寄严八
作者：袁凯
朝代：明
体裁：七言绝句

一春不见严夫子，底事城中不肯还。门外白鸥三万个，几时相对绿波间。
江上寄严八
作者：袁凯
朝代：明

一春不见严夫子，底事城中不肯还？门外白鸥三万个，几时相对绿波间？
江上寄书
作者：袁凯
朝代：明
体裁：七言绝句

湘南估客发西津，东入姑苏花正春。独有相思数行字，欲从江海问情人。
江上早秋
作者：袁凯
朝代：明
体裁：七言律诗

靡靡菰蒲已满陂，菱花菱叶共参差。即从景物看身世，却怪飘零枉岁时。得食野凫争去远，避风江鹳独归迟。干戈此日连秋色，头白犹多宋玉悲。
江上早秋（丙申岁作）
作者：袁凯
朝代：明

靡靡菰蒲已满陂，菱花菱叶共参差。即从景物看身世，却怪飘零枉岁时。得食野凫争去远，避风江鹳独归迟。干戈此日连秋色，头白尤多宋玉悲。
江上樱桃甚盛而予寓所无有忽苏城友人惠一大盒故赋此
作者：袁凯
朝代：明
体裁：七言律诗

野店荒溪红满枝，暖烟微雨共离披。忽思西蜀匀圆颗，正值东吴远送时。老子细看方自讶，儿童惊喜欲成痴。拾遗门下曾沾赐，此日飘蓬也赋诗。
江上樱桃甚盛而予寓所无有忽苏城友人惠一大盒故赋此
作者：袁凯
朝代：明

野店荒蹊红满枝，暖烟微雨共离披。忽思西蜀匀圆颗，正值东吴远送时。老子细看方自讶，儿童惊喜欲成痴。拾遗门下曾沾赐，此日飘蓬也赋诗。
江上舟中闻笛
作者：袁凯
朝代：明
体裁：七言绝句

谁家吹笛倚江楼，江上行人夜未休。独有思家两行泪，为君挥洒下扬州。
江上送高文起夫分韵得暮字
作者：袁凯
朝代：明

青春送客黄家渡，千里汀洲带芳树。烟中历历白鸟来，日晏翩翩彩舟去。主人置酒江上屋，远客哦诗水边路。明朝花落更思君，海东月上青山暮。
江上送高文起夫分韵得暮字
作者：袁凯
朝代：明
体裁：古风

青春送客黄家渡，千里汀洲带芳树。烟中历历白鸟来，日晏翩翩綵舟去。主人置酒江上屋，远客哦诗水边路。明朝花落更思君，海束月上青山暮。
江上逢郑老
作者：袁凯
朝代：明

郑老形容今已衰，江头相见涕涟洏。自说琴书零落尽，独余吹笛似桓伊。
江上逢郑老
作者：袁凯
朝代：明
体裁：七言绝句

郑老形容今已衰，江头相见涕涟洏。自说琴书零落尽，独馀吹笛似桓伊。
江上（二首）
作者：袁凯
朝代：明
体裁：六言诗

北固城头夜雨，西津渡口烟波。白发人人自老，青山处处还多。
江南曲
作者：袁凯
朝代：明

江南好，流水中有鲤鱼与雁凫。汝出取鱼与雁凫，养我堂上姑。姑今年老，鸣声呜呜。声呜呜，良可哀。生而不能养，死当何时回？死而不回，呜呜良可哀。
江南曲
作者：袁凯
朝代：明
体裁：乐府曲辞

江南好，流水中有鲤鱼与雁凫。汝出取鱼与雁凫，养我堂上姑。姑今年老，鸦声呜呜。声呜呜，良可哀。生而不能养，死当何时回。死而不回，呜呜良可哀。
池上书怀
作者：袁凯
朝代：明

野水寒冰上曲池，薄云斜日下疏篱。黄蒿处处迷归路，沧海年年少故知。北望朝廷非昔日，东来儿女更依谁。老年拄杖犹无力，况是饥寒气血衰。
池上书怀
作者：袁凯
朝代：明
体裁：七言律诗

野水寒冰上曲池，薄云斜日下疏篱。黄蒿处处迷归路，沧海年年少故知。北望朝廷非昔日，东来儿女更依谁。老年拄杖犹无力，况是饥寒血气衰。
池上二首
作者：袁凯
朝代：明

秋池行乐去，池树色已暝。雾下夕衣凉，月上风帘静。饥禽堕疏竹，鸣蛩出深井。夜久人事息，萧然诸念屏。振衣书斋客，逍遥池上步。林隈薄雾起，石隙幽泉度。鸥迷夕树返，鱼触秋荷去。清声水上来，欲去更延伫。
池上二首·其一
作者：袁凯
朝代：明

秋池行乐去，池树色已暝。雾下夕衣凉，月上风帘静。饥禽堕疏竹，鸣蛩出深井。夜久人事息，萧然诸念屏。
池上二首·其一
作者：袁凯
朝代：明
体裁：古风

秋池行乐去，池树色已暝。露下夕衣凉，月上风帘静。饥禽堕疏竹，鸣蛩出深井。夜久人事息，萧然诸念屏。
池上（二首）
作者：袁凯
朝代：明
体裁：古风

振衣书斋客，逍遥池上步。林隈薄雾起，石隙幽泉度。鸥迷夕树返，鱼触秋荷去。清声水上来，欲去更延伫。
沙边
作者：袁凯
朝代：明
体裁：七言律诗

沙边细路少人行，只有閒花树树明。水阁经春尘自满，风帘终日鸟争鸣。躬耕岂愿将军顾，肥遁聊成处士名。白鹭晴烟满平野，老夫于此最关情。
沙边
作者：袁凯
朝代：明

沙边细路少人行，只有闲花树树明。水阁经春尘自满，风帘终日鸟争鸣。躬耕岂愿将军顾，肥遁聊成处士名。白鹭晴烟满平野，老夫于此最关情。
沪渎龙王庙晚眺
作者：袁凯
朝代：明

沪渎高城今已残，独余木叶洒惊湍。风云浩荡时将暮，江水萧条龙亦蟠。千里吴乡多战伐，孤舟蜀客转饥寒。弊裘涕泪兼新旧，终日思家敢怨叹。
沪渎龙王庙晚眺
作者：袁凯
朝代：明
体裁：七言律诗

沪渎高城今已残，独馀木叶洒惊湍。风云浩荡时将暮，江水萧条龙亦蟠。千里吴乡多战伐，孤舟蜀客转饥寒。敝裘涕泪兼新旧，终日思家敢怨叹。
治亭寓目
作者：袁凯
朝代：明

百尺孤亭落照间，六朝遗迹草斑斑。荣华有尽英雄去，江水无穷鸥鹭闲。商女晚来犹自唱，行人春尽不知还。故园遥在三江外，烟树微茫独倚阑。
泗上书怀
作者：袁凯
朝代：明
体裁：五言律诗

为客山川远，封侯岁月迟。后生方尔汝，吾辈复驱驰。岂是逢迎倦，深知气力衰。还将归老意，先报白鸥知。
泗州书怀
作者：袁凯
朝代：明
体裁：五言律诗

白发三吴客，清秋泗水边。官途随老马，归梦逐风鸢。酒尽寻僧舍，书来问客船。淮南与淮北，漂泊过年年。
浦上寓所
作者：袁凯
朝代：明
体裁：七言律诗

我有茅堂南浦浔，回岗千尺昼阴阴。繁花映带墟烟密，弱竹留连海气深。寂寂轩窗惟鸟下，萧萧风雨亦龙吟。东家野老犹淳朴，酒熟瓜香数见寻。
浦上木芙蓉盛开约黄鹤山人共观
作者：袁凯
朝代：明
体裁：七言律诗

江浦芙蓉色正深，清霜点染更沈沈。孤舟向日曾亲见，短褐于今欲远寻。已拟携樽同野客，不妨展席对沙禽。明年臂痛应全愈，移遍东园野树阴。
浦上木芙蓉盛开约黄鹤山人共观
作者：袁凯
朝代：明

江浦芙蓉色正深，清霜点染更沉沉。孤舟向日曾亲见，短褐于今欲远寻。已拟携樽同野客，不妨展席对沙禽。明年臂痛应全愈，移遍东园野木阴。
浦口竹枝
作者：袁凯
朝代：明
体裁：词

浦上荷花生紫烟，吴姬酒肆近人船。更将荷叶包鱼蟹，老死江南不怨天。
海上书怀
作者：袁凯
朝代：明
体裁：七言律诗

十年不见鹳鹅军，千里犹残天马群。涕泪每从天际老，檄书谁道日边闻。荆蛮战克心犹忍，淮寇平来地已分。莫怪腐儒东海上，时时哀怨动秋云。
海上书怀（丁酉岁作）
作者：袁凯
朝代：明

十年不见鹳鹅军，千里犹残犬彘群。涕泪每从天际老，檄书谁道日边闻。荆蛮战克心犹忍，淮寇平来地已分。莫怪腐儒东海上，时时哀怨动秋云。
淮东闻张十二信
作者：袁凯
朝代：明
体裁：七言绝句

少年追逐共西东，吴迈文章马亮弓。一自干戈零落尽，白头淮海独相逢。
淮安道中
作者：袁凯
朝代：明
体裁：六言诗

山阳城中细雨，广陵堤上飞花。估客时时吹笛，行人处处思家。
淮安道中
作者：袁凯
朝代：明
体裁：古风

花明野馆静，树暗流莺语。行云千里来，凌乱伤心绪。伤心复何事，家在江南渚。日暮莫回头，脉脉江南雨。
淮西夜坐
作者：袁凯
朝代：明
体裁：七言绝句

萧萧风雨满关河，酒尽西楼听雁过。莫怪行人头尽白，异乡秋色不胜多。
淮西夜坐
作者：袁凯
朝代：明

萧萧风雨满关河，酒尽西楼听雁过。莫怪行人白头尽，异乡秋色不胜多。
清明独坐
作者：袁凯
朝代：明
体裁：七言律诗

花柳千家郭外村，老夫官屋近荒园。晴林渺渺浮云气，细草油油叠浪痕。川上画船争载酒，烟中长笛自消魂。暮年况复追游倦，落日泥墙独闭门。
清明独坐
作者：袁凯
朝代：明

花柳千家郭外村，老夫官屋近荒园。晴林渺渺浮云气，细草油油叠浪痕。川上画船争载酒，烟中长笛自销魂。暮年况复追游倦，落日泥墙独闭门。
渭滨操
作者：袁凯
朝代：明
体裁：琴操

渭之岸盘盘兮，其流汤汤。我居其下兮，于今几霜。朝饮其水兮，莫食其鲤与鲂。我日斯迈兮，于余心以何伤。
游会稽山
作者：袁凯
朝代：明
体裁：五言律诗

山实扬州镇，人踰浙水来。禹功县白日，秦刻卧苍苔。龙起梅梁去，神游石洞开。明朝有馀兴，更上越王台。
游会稽山
作者：袁凯
朝代：明

山实杨州镇，人逾浙水来。禹功县白日，秦刻卧苍苔。龙起梅梁去，神游石洞开。明朝有余兴，更上越王台。
游子吟
作者：袁凯
朝代：明
体裁：乐府曲辞

游子行万里，母心亦如之。陆行有虎豹，水行有蛟螭。盗贼凌寡弱，风露乘寒饥。谁云高堂安，中有万险危。寄言里中子，亲在勿远离。
游西墅
作者：袁凯
朝代：明

吴王逐兽地，士衡闻筜亭。
古人不可见，荒原今独行。
遗堵俨若存，阡陌复纵横。
依稀望极浦，迢递盼春城。
江树既晻霭，原花复晶荧。
长烟覆渔屋，白水乱凫停山川岂云异，人事有消停。
即此伤往时，聊复乐其生。
寄言后来士，此理可自明。
游西墅
作者：袁凯
朝代：明

吴王逐兽地，士衡闻筜亭。古人不可见，荒原今独行。遗堵俨若存，阡陌复纵横。依稀望极浦，迢递盼春城。江树既晻霭，原花复晶荧。长烟覆渔屋，白水乱凫汀。山川岂云异，人事有消停。即此伤往时，聊复乐其生。寄言后来士，此理可自明。
游西墅
作者：袁凯
朝代：明
体裁：古风

吴王逐兽地，士衡闻鹤亭。古人不可见，荒原今独行。遗堵俨若存，阡陌复纵横。依稀望极浦，迢递盼春城。江树既晻霭，原花复晶荧。长烟覆渔屋，白水乱凫汀。山川岂云异，人事有消停。即此伤往时，聊复乐其生。寄言后来士，此理可自明。
溪上诸友谓余终日酣醉寄此见意
作者：袁凯
朝代：明
体裁：七言绝句

好酒扬雄鬓已星，案头空有太玄经。只道人来问奇字，宁知门外草长青。
灌园
作者：袁凯
朝代：明
体裁：七言绝句

荒陂渺渺接连筒，葱叶青青芥叶红。不道虞卿著书手，白头衣食野人同。
独坐荒园
作者：袁凯
朝代：明
体裁：七言律诗

独坐荒园生事微，幽幽门巷总烟霏。家人问米侵晨去，童子将薪薄暮归。肉味敢忘三月久，乡情独与寸心违。只道年来双鬓改，宁知多病不胜衣。
独漉篇
作者：袁凯
朝代：明
体裁：乐府曲辞

仰天天无穷，俯地地无垠。天地自无尽，谁为百年人。百年之中，人复能几。汝不成人，忧我父母。
独漉篇
作者：袁凯
朝代：明

仰天天无穷，俯地地无垠。天地自无尽，谁为百年人？百年之中，人复能几。汝不成人，忧我父母。
王仙人远过
作者：袁凯
朝代：明

闻道神仙侣，来寻野客园。谈玄终未悟，对酒且忘言。接树朱樱密，缘坡紫笋繁。醉余春水上，坐听白鸥喧。
王仙人远过
作者：袁凯
朝代：明
体裁：五言律诗

闻道神仙侣，来寻野客园。谈玄终未悟，对酒且忘言。接树朱樱密，缘坡紫笋繁。醉馀春水上，坐听白鸥喧。
王叔明画云山图歌
作者：袁凯
朝代：明

有客来自高句丽，遗我一幅丈二纸。纤白只如松顶云，光明不减吴江水。藏之箧笥今七年，妻孥爱惜如纨绮。至正乙巳三月初，王郎远来访老夫。升堂饮茶礼未毕，索纸为画云山图。初为乱石势已大，橐驼连拳马牛卧。忽焉披地高入天，欲堕不堕令人怕。其阳倒挂扶桑日，其阴积雪深千尺。日射阴崖雪欲消，百谷春涛怒相激。林下丈人心自闲，被服如在商周间。问之不言唤不返，源花莫莫愁人颜。老夫见之重叹息，何由致我共绝壁。王郎王郎莫爱惜，我买私酒润君笔。
王叔明画云山图歌
作者：袁凯
朝代：明
体裁：古风

有客来自高句丽，遗我一幅丈二纸。纤白只如松顶云，光明不减吴江水。藏之箧笥今七年，妻孥爱惜如纨绮。至正乙巳三月初，王郎远来访老夫。升堂饮茶礼未毕，索纸为画云山图。初为乱石势已大，橐驼连拳马牛卧。忽焉拔地高入天，欲堕不堕令人怕。其阳倒挂扶桑日，其阴积雪深千尺。日射阴崖雪欲消，百谷春涛怒相激。林下丈人心自閒，被服如在商周间。问之不言唤不返，源花漠漠愁人颜。老夫见之重叹惜，何由致我共绝壁。王郎王郎莫爱惜，我买私酒润君笔。
王若水为画秋江众禽图
作者：袁凯
朝代：明

钱唐王宰心思长，欲与造化争毫芒。下笔百鸟相趋跄，前身岂是孤凤凰。江头芙蓉花正开，花下细浪亦萦回。敔鹅贴贴天际来，雄雌相随气和谐。一双鸳鸯睡沙尾，野凫翩翩唼菰米。群鸥争浴故未已，倾落枯荷叶中水。鹡鸰飞飞多急难，雎鸠意度诚幽闲。乃知良工有深意，不在丹青形似间。姑苏台前秋气孤，五羊城下烟疏疏。此时此景真相似，独少扁舟归钓鱼。宰也只今成老夫，爱我不辞为此图。我今亲老无可养，慎勿重添反哺乌。
王若水为画秋江众禽图
作者：袁凯
朝代：明
体裁：古风

钱唐王宰心思长，欲与造化争毫芒。下笔百鸟相趋跄，前身岂是孤凤凰。江头芙蓉花正开，花下细浪亦萦回。鴐鹅贴贴天际来，雄雌相随气和谐。一双鸳鸯睡沙尾，野凫翩翩唼菰米。群鸥争浴故未已，倾落枯荷叶中水。鹡鸰飞飞多急难，雎鸠意度诚幽閒。乃知良工有深意，不在丹青形似间。姑苏台前秋气孤，五羊城下烟疏疏。此时此景真相似，独少扁舟归钓鱼。宰也至今成老夫，爱我不辞为此图。我今亲老无可养，慎勿重添反哺乌。
璜溪寓所
作者：袁凯
朝代：明
体裁：七言律诗

高林深竹气冥冥，野色波光更满汀。草阁雨晴鸣翡翠，花畦风暖入蜻蜓。书成已与山公绝，赋就惟教阿买听。犹未忘情是杯酒，尚须邻里致盆瓶。
瓜步夜泊
作者：袁凯
朝代：明
体裁：七言绝句

千里长江雨乍晴，江头灯火夜深明。为报高楼莫吹笛，故园东望不胜情。
病阿苏
作者：袁凯
朝代：明
体裁：古风

杭州阿苏病可伤，况复四体多金疮。口粮开除但乞丐，终日哀鸣行路旁。自言家在云中住，兄弟既死惟爹娘。往年江南妖贼反，圣旨差我随平章。同行二千五百辈，辈辈选用皆精强。熟知江南风土异，不比中原尽平地。中原地平好驰逐，一人腾骧万人废。江南地卑山林密，泥深马滑无由立。角弓著雨软如绵，咫尺相看不能射。九月十月岁云暮，贼兵突入观音渡。平章脱身向东去，大半尽死无人顾。我幸不死病已危，丞相被逐无依归。异乡此日谁相慰，只似天边孤雁飞。
病阿速（阿速，蒙古别号也）
作者：袁凯
朝代：明

杭州阿速病可伤，况复四体多金创。口粮开除但乞丐，终日哀鸣行路傍。自言家在云中住，兄弟既死惟爹娘。往年江南妖贼反，圣旨差我随平章。同行二千五百辈，辈辈选用皆精强。孰知江南风土异，不比中原尽平地。中原地平好驰逐，一人腾骧万人废。江南地卑山林密，泥深马滑无由立。角弓着雨软如绵，咫尺相看不能射。九月十月岁云莫，贼兵突入观音渡。平章脱身向东去，太半尽死无人顾。我幸不死病已危，丞相被逐无依归。异乡此日谁相慰，只似天边孤雁飞。
登悯忠阁
作者：袁凯
朝代：明
体裁：七言律诗

唐家高阁古城隈，远客登临宿雾开。诸帝园陵俱寂寞，三韩魂魄尚归来。西山云气空中度，东海潮音地底回。闻说关河有戎马，故园南望思悲哉。
登浦上阁
作者：袁凯
朝代：明
体裁：五言律诗

高阁春波上，登临独怆然。故乡从此去，久客未言还。花好谁家屋，帆轻何郡船。朝来有微雨，应洒郭西田。
登虎溪阁
作者：袁凯
朝代：明
体裁：七言律诗

秋深时节雨霏霏，独坐江楼看雁飞。烟火数家山郭晚，篷樯几处野航归。谋生计画人皆笑，投老乡关事已非。闻道淮南新易将，江湖此日亦沾衣。
登虎溪阁
作者：袁凯
朝代：明

秋深时节雨霏霏，独坐江楼看雁飞。烟火数家山郭晚，蓬樯几处野航归。谋生计画人皆笑，投老乡关事已非。闻道淮南新易将，江湖此日亦沾衣。
登阁
作者：袁凯
朝代：明
体裁：七言绝句

木落淮南秋色空，閒登高阁送归鸿。白头老妇痴儿女，尽在萧条望眼中。
登阁
作者：袁凯
朝代：明

木落淮南秋色空，闲登高阁送归鸿。白头老妇痴儿女，尽在萧条望眼中。
登阁追忆北山张道士
作者：袁凯
朝代：明
体裁：七言绝句

閒登高阁看春雨，忽忆空山听暮钟。道士已随黄鹤去，北山依旧白云封。
白燕·其一
作者：袁凯
朝代：明
体裁：七言律诗

故国飘零事已非，旧时王谢见应稀。月明汉水初无影，雪满梁园尚未归。柳絮池塘香入梦，梨花庭院冷侵衣。赵家姊妹多相忌，莫向昭阳殿里飞。
短歌行
作者：袁凯
朝代：明

昨日旧谷没，今日新谷升。壮年不肯住，衰年日凭凌。日月行于天，江河行于海。海水不复回，日月肯相待？日月不相待，自古皆死亡。死亡不能免，安有却老方。仙人郑伯侨，于今在何方？尔骨苟未朽，蝼蚁生肝肠。独有令名士，可以慰情伤。
短歌行
作者：袁凯
朝代：明
体裁：乐府曲辞

昨日旧谷没，今日新谷升。壮年不肯住，衰年日凭陵。日月行于天，江河行于海。海水不复回，日月肯相待。日月不相待，自古皆死亡。死亡不能免，安有却老方。仙人郑伯侨，于今在何方。尔骨苟未朽，蝼蚁生肝肠。独有令名士，可以慰情伤。
石头城晚望
作者：袁凯
朝代：明

落日依依下石头，乱云东望是苏州。人间何似归心切，独有春江不断流。
石头城晚望
作者：袁凯
朝代：明
体裁：七言绝句

落日依依下石头，乱云东望是苏州。人间何似归思切，独有春江不断流。
秋日海上书怀（丁酉岁作）
作者：袁凯
朝代：明
体裁：七言律诗

寡妹城西消息稀，老夫漂泊几时归。朝廷计议知何意，丞相征行事已非。东去鲸鲵方作横，南飞乌鹊正无依。可怜白发孤村里，终日哀哀赋《式微》。
秋晚东海寓舍
作者：袁凯
朝代：明

落叶寒蝉小巷深，枯藤斜日半墙阴。读书稚子当轩坐，为客衰翁倚杖吟。沧海未知终老计，白头难忘故园心。弊裘零落余双袖，清泪年来似不禁。
秋晚东海寓舍
作者：袁凯
朝代：明
体裁：七言律诗

落叶寒蝉小巷深，枯藤斜日半墙阴。读书稚子当轩坐，为客衰翁倚杖吟。沧海未知终老计，白头难忘故园心。敝裘零落馀双袖，清泪年来似不禁。
立春日饮任氏西园
作者：袁凯
朝代：明
体裁：五言律诗

把钓归东海，开筵近北台。千林残雪尽，万里好春回。中散调琴坐，山公待酒来。更须花满树，终日此衔杯。
答礼部江主事渐
作者：袁凯
朝代：明
体裁：古风

谷鸟嘤其鸣，求友声亦屡。况生烝民间，岂不念朋助。齐鲁久咨访，梁宋亦驰骛。末路值伊人，欢然乐平素。文义既雅驯，操存复贞固。辅仁将在斯，有挟非所虑。欣然得嘉会，终叹少暇豫。尔赞宗伯礼，予牵中台务。俱限清切地，日夕徒思慕。兹辰委篇什，衷情极披露。绸缪卜邻意，委曲耕稼诉。靖节休官辞，安仁归田赋。二子不可见，千载同轨度。嗟予甚蹇劣，岂复希高步。聊伸菲薄意，用答贤俊顾。东归果能遂，林庐得依附。杉榆辉映带，鸡犬互来去。开园每赏新，散帙共温故。兹意幸勉旃，岁久恐迟暮。
答礼部江主事渐
作者：袁凯
朝代：明

谷鸟嘤其鸣，求友声亦屡。况生烝民间，岂不念朋助。齐鲁久咨访，梁宋亦驰骛。末路值伊人，欢然乐平素。文既义驯雅，操存复贞固。辅仁将在斯，有挟非所虑。欣然得嘉会，终叹少暇豫。尔赞宗伯礼，予牵中台务。俱限清切地，日夕徒思慕。兹辰委篇什，衷情极披露。绸缪卜邻意，委曲耕稼诉。靖节休官辞，安仁归田赋。二子不可见，千载同轨度。嗟予甚蹇劣，岂复希高步。聊伸菲薄意，用答贤俊顾。东归果能遂，林庐得依附。杉榆辉映带，鸡犬互来去。开园每赏新，散帙共温故。兹意幸勉旃，岁久恐迟暮。
紫骝马
作者：袁凯
朝代：明
体裁：乐府曲辞

君骑紫骝马，远上燕山去。老母倚门啼，泪湿门前路。泪亦何时乾，马去无回步。前月附书还，致身在郎署。月赐既已多，取得尚书女。身荣自可乐，母死无人顾。多谢邻里人，将钱治坟墓。
紫骝马
作者：袁凯
朝代：明

君骑紫骝马，远上燕山去。老母倚门啼，泪湿门前路。泪亦何时干，马去无回步。前月附书还，置身在郎署。月赐既已多，取得尚书女。身荣自可乐，母死无人顾。多谢邻里人，将钱治坟墓。
红梅
作者：袁凯
朝代：明
体裁：七言绝句

江上千株雪未消，别来浑是董娇娆。扬州何逊头先白，奈此春云乱眼飘。
绝句五首·其一
作者：袁凯
朝代：明
体裁：五言绝句

门外青青草，今年更觉深。前时玉钗堕，侍婢不能寻。
绝句五首·其三
作者：袁凯
朝代：明
体裁：五言绝句

月落长门去，千门夜色浓。梦间无限乐，不道在宫中。
绝句五首·其二
作者：袁凯
朝代：明
体裁：五言绝句

羊车行乐处，歌吹隔萧墙。赖有邻房女，时来说故乡。
绝句五首·其五
作者：袁凯
朝代：明
体裁：五言绝句

海内虽无事，朝中有谏书。大家虽未省，不敢候羊车。
绝句五首·其四
作者：袁凯
朝代：明
体裁：五言绝句

春衣裁剪罢，密叶间秾花。缝到鸳鸯处，时时线脚斜。
置酒
作者：袁凯
朝代：明
体裁：古风

今日非昨日，置酒衡门前。林花发光彩，飞鸟亦翩翩。弱女时往来，小儿诵诗篇。细君亦不恶，中馈能周旋。春荪前后至，炮鳖味亦鲜。自我来此居，倏尔已三年。终岁不能安，忧患相缠牵。乃今得此乐，岂复为偶然。壶尽汝当沽，醉来我自眠。
老夫五首
作者：袁凯
朝代：明

老夫避兵荒山侧，三日无食在荆棘。鞋袜破尽皮肉碎，血被两踵行不得。于时瘦妻实卧病，十声呼之一声应。夜深困绝倚枯树，逐魂啼来雨如注。老夫避兵黄浦上，八月秋涛势逾壮。蛟龙变化不自谋，鲸鲵偃蹇还漂荡。船中小儿惧且泣，妇女呕吐无人色。我独兀坐面向天，篙师疾呼更索钱。老夫避兵三江口，江中夜夜蛟龙吼。砉然一声脑欲裂，千尺长堤忽如走。须臾海门风雨来，江水震荡如奔雷。同行百船半沉溺，无力救之空叹息。老夫避兵三泖边，泖水阔绝无人烟。恶风三日天正黑，湿云臭雾相盘旋。草头飞虫啮人肉，更有青蛇口尤毒。小儿无知恣奔走，我欲近前捉其手。老夫避兵东海头，海风吹衣夜飕飕。黄蒿断岸少人迹，饥鸢无食声啾啾。狐狸向人呼姓名，两脚直立当前行。自信从来胆力壮，此日对之魂欲丧。
老夫五首·其一
作者：袁凯
朝代：明
体裁：古风

老夫避兵荒山侧，三日无食在荆棘。鞋袜破尽皮肉碎，血被两踵行不得。于时瘦妻实卧病，十声呼之一声应。夜深困绝倚枯树，逐魂啼来雨如注。
老夫五首·其三
作者：袁凯
朝代：明
体裁：古风

老夫避兵三江口，江中夜夜蛟龙吼。砉然一声脑欲裂，千尺长堤忽如走。须臾海门风雨来，江水震荡如奔雷。同行百船半沈溺，无力救之空叹息。
老夫五首·其三
作者：袁凯
朝代：明

老夫避兵三江口，江中夜夜蛟龙吼。砉然一声脑欲裂，千尺长堤忽如走。须臾海门风雨来，江水震荡如奔雷。同行百船半沉溺，无力救之空叹息。
老夫五首·其二
作者：袁凯
朝代：明
体裁：古风

老夫避兵黄浦上，八月秋涛势逾壮。蛟龙变化不自谋，鲸鲵偃蹇还漂荡。船中小儿惧且泣，妇女呕吐无人色。我独兀坐面向天，篙师疾呼更索钱。
老夫五首·其四
作者：袁凯
朝代：明
体裁：古风

老夫避兵三泖边，泖水阔绝无人烟。恶风三日天正黑，湿云臭雾相盘旋。草头飞虫啮人肉，更有青蛇口尤毒。小儿无知恣奔走，我欲近前捉其手。
老夫（五首）
作者：袁凯
朝代：明

老夫避兵三江口，江中夜夜蛟龙吼。
砉然一声脑欲裂，千尺长堤忽如走。
须臾海门风雨来，江水震荡如奔雷。
同行百舡半沉溺，无力救之空叹息。¤
老夫（五首）
作者：袁凯
朝代：明
体裁：古风

老夫避兵东海头，海风吹衣夜飕飕。黄蒿断岸少人迹，饥鸢无食声啾啾。狐狸向人呼姓名，两脚直立当前行。自信从来胆力壮，此日对之魂欲丧。
耕田
作者：袁凯
朝代：明

窳薄非令器，容受固不宜。
六籍虽云诵，于道竟何如。
晚途弃末学，农圃以为师。
方春治台笠，南亩秉鎡基。
出入田水间，沾湿岂暇辞。
但愿秋谷成，童稚有粥糜。
沮溺自辞世，小人安敢期。
耕田
作者：袁凯
朝代：明

窳薄非令器，容受固不宜。六籍虽云诵，于道竟何如。晚途弃末学，农圃以为师。方春治台笠，南亩秉镃基。出入田水间，沾湿岂暇辞。但愿秋谷成，童稚有粥糜。沮溺自辞世，小人安敢期。
耕田
作者：袁凯
朝代：明
体裁：古风

窳薄非令器，容受固不宜。六籍虽云诵，于道竟何知。晚途弃末学，农圃以为师。方春治台笠，南亩秉镃基。出入田水间，沾湿岂暇辞。但愿秋谷成，童稚有粥糜。沮溺自辞世，小人安敢期。
自京师归别墅
作者：袁凯
朝代：明
体裁：五言律诗

政拙辞骢马，身閒问绿蓑。此生人共弃，长日自行歌。野圃啼莺满，春江斗鸭多。黄家酒垆近，风雨亦来过。
自扬子舍舟步入常熟县
作者：袁凯
朝代：明
体裁：古风

水行已兼旬，舟楫若驰逐。晨昏侣鲛鳄，出入同雁鹜。黑风无终竟，白浪仍反覆。铿鍧绝天枢，漰湃折地轴。旋渊屡倾坠，利石时抵触。沦丧固非远，哀吁宁辞黩。皇天实阴骘，兹辰遂平陆。神魂息漂荡，手足散顽木。徒侣纷庆来，酒胾及奴仆。况兹春风和，百草回新绿。山桃亦多花，逶迤自相属。枌榆已在迩，旷隔无再宿。从兹谢奔走，且饭东皋粟。
自杨子舍舟步入常熟县
作者：袁凯
朝代：明

水行已兼旬，舟楫苦驰逐。
晨昏侣鲛鳄，出入同雁鹜。
黑风无终竟，白浪仍反覆。
铿惸绝天枢，漰湃折地轴。
旋渊屡倾坠，利石时抵触。
沦丧固非远，哀吁宁辞黩。
皇天实阴骘，兹辰遂平陆。
神魂息漂荡，手足散顽木。
徒侣纷来庆，酒胾及奴仆。
况兹春气和，百草回新绿。
山桃亦多花，逶迤自相属。
枌榆已在迩，旷隔无再宿。
从兹谢奔走，且饭东皋粟。
自杨子舍舟步入常熟县
作者：袁凯
朝代：明

水行已兼旬，舟楫苦驰逐。晨昏侣鲛鳄，出入同雁鹜。黑风无终竟，白浪仍反覆。铿茕绝天枢，漰湃折地轴。旋渊屡倾坠，利石时抵触。沦丧固非远，哀吁宁辞黩。皇天实阴骘，兹辰遂平陆。神魂息漂荡，手足散顽木。徒侣纷来庆，酒胾及奴仆。况兹春气和，百草回新绿。山桃亦多花，逶迤自相属。枌榆已在迩，旷隔无再宿。从兹谢奔走，且饭东皋粟。
舟次上海县
作者：袁凯
朝代：明
体裁：七言律诗

海上惊风乱鹤飞，千村霜露亦霏霏。清砧自是逢秋起，白骨何由远道归。戈甲只残蝼蚁命，江山终属虎狼威。自怜此日身将老，况复中宵泪满衣。
舟次上海县
作者：袁凯
朝代：明

海上惊风乱鹤飞，千村霜露亦霏霏。
清砧自是逢秋起，白骨何由远道归。
戈甲只残蝼蚁命，江山终属虎狼威。
自怜此日身将老，况复中宵泪满衣。
孟阳曰：“可谓气骨高妙。
”
芳树
作者：袁凯
朝代：明

芳树生后园，棘生芳树傍。虫来啮树根，终也被棘伤。棘伤虫即死，树叶自芬芳。忠贤在君侧，四夷敢陆梁？不独君与臣，亦有弟与兄。兄弟宜相近，不宜远相忘。相忘亦何难，外侮不可当。君看《芳树》辞，辞短义则长。
芳树
作者：袁凯
朝代：明
体裁：乐府曲辞

芳树生后园，棘生芳树傍。虫来齧树根，终也被棘伤。棘伤虫即死，树叶自芬芳。忠贤在君侧，四境敢陆梁。不独君与臣，亦有弟与兄。兄弟宜相近，不宜远相忘。相忘亦何难，外侮不可当。君看《芳树》辞，辞短义则长。
苦寒行
作者：袁凯
朝代：明

雨雪雨雪，凄风如刀，我行中野，而无缊袍。我寒我饥，谁复我知。四无人声，但闻熊罴。罴欲攫我，罴复夺我。我身茕茕，进退不可。进固难矣，退亦何止。还望旧乡，远隔江海。江波汤汤，海波洋洋。我思我乡，死也可忘。
范氏溪南野色楼
作者：袁凯
朝代：明
体裁：古风

水北有层构，轩窗静沈沈。下视平郊迥，草树亦萧森。莽莽区落间，迢迢烟雾深。幽花被高阜，夕岚满遥岑。归鸿共遵渚，海鹤递鸣阴。我闻鸱夷皮，轻舟去江浔。安知远孙子，高卧遂閒心。焉能税吾驾，从尔日登临。
茅宇
作者：袁凯
朝代：明
体裁：古风

丘中有茅宇，贱子所自治。东西贮筐釜，中堂诵书诗。鸡豚各有家，蒲荷亦有池。农器更相贷，种树及时为。朝出在田中，日暮还此归。邻里相往来，春醪亦共挥。老夫年既迈，筋力固当衰。厚禄非所慕，好爵不愿縻。但愿衡门下，长无寒与饥。
荒园
作者：袁凯
朝代：明

莽莽荒园，阴阴雾霾。剃以灌木，带以蒿莱。鼷鼠踸踔，鸱鸮啸哀。中有一士，憔悴形骸。三世不显，终身无媒。冠裳绽裂，毛发毰毸。食无余糁，室有浮埃。朝餐井李，夕荫园枝。奚有琴册，咏歌喧豗。亦有流泉，载沿载洄。岂不辛苦，聊用徘徊。昊天赋命，如彼之材。卑不可抗，高其能摧。贵贱贤愚，孰能迁推？尼父天纵，回亦奇才。厄陈屡空，曾无叹嗟。明明圣轨，烈烈高怀。景行先哲，敢不钦哉。
荒园
作者：袁凯
朝代：明
体裁：四言诗

莽莽荒园，阴阴雾霾。薙以灌木，带以蒿莱。鼷鼠踸踔，鸱鸮啸哀。中有一士，憔悴形骸。三世不显，终身无媒。冠裳绽裂，毛发毰毸。食无馀糁，室有浮埃。朝餐井李，夕荫园枝。亦有琴册，咏歌喧豗。亦有流泉，载沿载洄。岂不辛苦，聊用徘徊。昊天赋命，如彼之材。卑不可抗，高其能摧。贵贱贤愚，孰能迁推。尼父天纵，回亦奇材。厄陈屡空，曾无叹唉。明明圣轨，烈烈高怀。景行先哲，敢不钦哉。
荷花
作者：袁凯
朝代：明
体裁：七言律诗

野菼秋菰共一陂，水禽沙鸟最相知。浓香浩浩无人问，清影萧萧只自危。岁宴苦心终寂寞，夜深清泪独淋漓。渚宫更拟襄王看，犹恐雄风作阵吹。
莘野操
作者：袁凯
朝代：明
体裁：琴操

黍苗之芃芃兮，资雨露之功。终岁在畎亩兮，丰年之可望。尧舜去我兮，日远而心伤。夏王有道兮，吾于此而徜徉。
蒋氏寿萱堂
作者：袁凯
朝代：明
体裁：四言诗

湜湜黄河，东流为莆。维莆之阳，季硕氏居。维季硕氏，夙失其怙。母氏是拊，是复是顾。是乳是哺，燥湿易处。不敢笑语，不敢恐惧。母也劳苦，既长而教。出就于校，复因复好。克荷克绍，母也其老。嗟嗟我母，如彼昊天。何以报之，维以永年。烨烨芳草，树之于阴。翼翼高堂，匪高且深。维此芳草，其气扬扬。母氏觏止，其忧乃忘。既忘其忧，其乐悠悠。无有灾咎，维康维寿。其寿维何，如山如河。不竭不磨，寝食具宜。水有游鲤，陆有粳米。烹炙淅洗，甘膏滫瀡。酌此春醴，于堂之北。于堂之北，旦旦若是。曷其有既，我歌我诗。置之于楣，告尔后来。告尔后来，季也可仪。
蒋氏寿萱堂
作者：袁凯
朝代：明

湜湜黄浦，东流为莆。
维莆之阳，季硕氏居。
维季硕氏，夙失其怙。
母氏是拊，是复是顾。
是乳是哺，燥湿易处。
不敢笑语，不敢恐惧。
母也劳苦，既长而教。
出就于校，复因复好。
克荷克绍，母也其耋。
嗟嗟我母，如彼昊天。
何以报之，维以永年。
烨烨芳草，树之于阴。
翼翼高堂，匪高且深。
维此芳草，其气扬扬。
母氏覯止，其忧乃忘。
既忘其忧，其乐悠悠。
无有灾咎，维康维寿。
维寿其何，如山如河。
不竭不磨，寝食具宜。
水有游鲤，陆有粳米。
烹炙淅洗，甘膏氵修。
酌此春醴，于堂之北。
于堂之北，旦旦若是。
曷其有既，我歌我诗。
置之于楣，告尔后来。
告尔后来，季也可仪。
蚊
作者：袁凯
朝代：明
体裁：古风

群蛇戢戢方斗争，虾蟆蝼蛄相和鸣。百足之虫行无声，毒气着人昏不醒。蚊蚋虽微亦从横，隐然如雷吁可惊。东方日色苦未明，老夫闭门不敢行。
观朱泽民所画山水有感
作者：袁凯
朝代：明
体裁：古风

朱公画图爱者众，声价端如古人重。王公钜卿数见寻，往往闭门称腕痛。我时挟册来郡城，朱公爱我诗律精。时时沽酒留我宿，共听西窗风雨声。清晨起来忘洗盥，短衣飘萧临几案。太行中条眼底生，岩岫冥冥气凌乱。禹凿龙门疏洚水，根入黄河源不断。南及衡阳抵桂林，东入会稽连海岸。是中寘我一亩宫，正如浮萍在江汉。溪流涴涴石齿齿，夹岸桃花迷远迩。原头烟雾散鸡犬，屋里诗书杂童稚。扁舟远来知是谁，岂是昔日鸱夷皮。五湖虾菜殊可乐，千古功名何足奇。只今四十有三载，公竟不归画图在。世间好手岂易得，终日纷纷劳五采。感时念旧心独苦，况我头颅白如许。呼儿捲却不忍看，白发高堂泪如雨。
观朱泽民所画山水有感
作者：袁凯
朝代：明

朱公画图爱者众，声价端如古人重。王卿巨公数见寻，往往闭门称腕痛。我时挟册游郡城，朱公爱我诗律精。时时沽酒留我宿，共听西窗风雨声。清晨起来忘洗盥，短衣飘萧临几案。太行中条眼底生，岩岫冥冥气凌乱。禹凿龙门疏洚水，根入黄河源不断。南及衡阳抵桂林，东入会稽连海岸。是中置我一亩宫，正如浮萍在江汉。溪流涴涴石齿齿，夹岸桃花途远迩。原头烟雾散鸡犬，屋里诗书杂童稚。扁舟远来知是谁，岂是昔日鸱夷皮？五湖翾菜殊可乐，千古功名何足奇。只今四十有三载，公竟不归画图在。世间好手岂易得，终日纷纷劳五彩。感时念旧心独苦，况我头颅白如许。呼儿卷却不忍看，白发高堂泪如雨。
观沙鸥
作者：袁凯
朝代：明
体裁：七言绝句

门外群鸥我所知，终朝相见不相离。借尔桥东杨柳岸，明年春日更添儿。
观王生所藏王维画
作者：袁凯
朝代：明

右丞小景树参差，我有林塘实似之。日日欲归还蹭蹬，时时借看解愁思。恨无黄鹄高飞去，独奈沙鸥静不移。明日江头候春水，典衣沽酒待篙师。
观王生所藏王维画
作者：袁凯
朝代：明
体裁：七言律诗

右丞小景树参差，我有林塘寔似之。日日欲归还蹭蹬，时时借看解愁思。恨无黄鹄高飞去，独奈沙鸥静不移。明日江头候春水，典衣沽酒待篙师。
访张道士题壁
作者：袁凯
朝代：明
体裁：七言绝句

道士门前春日温，千重碧草睡鹅群。山风忽送桃花雨，湿遍床头白练裙。
诸公携酒苏台饯别醉归海上作此奉谢
作者：袁凯
朝代：明
体裁：七言绝句

吴王洲上百花开，花下人人劝酒杯。醉卧春江三百里，不知月过海门来。
调王生
作者：袁凯
朝代：明
体裁：七言绝句

门外桃花落渐多，一双新燕又来过。寄语城东王贡士，今年春酒味如何。
调王生
作者：袁凯
朝代：明

门外桃花落渐多，一双新燕又来过。寄语城东王贡士，今年春酒味如何？
调郑老
作者：袁凯
朝代：明
体裁：七言绝句

郑老曾为前代官，江湖相见独饥寒。不道夜深霜露重，犹将玉笛倚阑干。
调马益之
作者：袁凯
朝代：明
体裁：七言绝句

水边栏槛早凉天，荷叶荷花尽可怜。安得人如赵飞燕，夜深烧烛舞蹁跹。
负米操
作者：袁凯
朝代：明
体裁：琴操

路之遥遥兮，实百其止。以儿视之，不逾尺只。道路岂不远兮，我亲实馁。亲之馁兮，儿安得止。亲食饱兮，儿心安。儿劳悴兮，亲胡为欢。
费夫人
作者：袁凯
朝代：明

官军应贼着红巾，苗獠来时更不仁。若道南州无节妇，请看东海费夫人。
费夫人
作者：袁凯
朝代：明
体裁：七言绝句

官军应贼著红巾，苗獠来时更不仁。若道南州无节妇，请看东海费夫人。
赋得泰伯庙送倪元镇
作者：袁凯
朝代：明

剪商肇基迹，传季思逮圣。兄弟逃荆蛮，让德一何盛。千家聿来从，勾吴始开境。遥遥至裔孙，欲大心逾骋。深宫贮妖丽，高台瞰遐迥。既拒伍胥忠，还甘太宰佞。邻邦树仇怨，上国肆争竞。社稷终变迁，轩楹独完正。相传在闾里，洒扫改严净。岁时具牡醴，歌舞劳送迎。楚鬼久无食，越魄谁将籥。强暴有湮晦，圣哲无终竟。于焉送将归，舟舻得依并。是时春气和，氤氲满芳径。渚花动幽彩，汀莆发深靘。江水去不息，烟霞日将暝。敛衣拜阶下，怀哉起孤咏。
赋得泰伯庙送倪元镇
作者：袁凯
朝代：明

剪商肇基迹，传季思逮圣。
兄弟逃荆蛮，让德一何盛。
千家聿来从，勾吴始开境。
遥遥至裔孙，欲大心逾骋。
深宫贮妖丽，高台瞰遐迥。
既拒伍胥忠，还甘太宰佞。
邻邦树仇怨，上国肆争竞。
社稷终变迁，轩楹独完正。
相传在闾里，洒扫改严净。
岁时具牡醴，歌舞劳送迎。
楚鬼久无食，越魄谁将籥。
强暴有湮晦，圣哲无终竟。
於焉送将归，舟舻得依并。
是时春气和，氤氲满芳径。
渚花动幽彩，汀莆发深靘。
江水去不息，烟霞日将暝。
敛衣拜阶下，怀哉起孤咏。
赋得泰伯庙送倪元镇
作者：袁凯
朝代：明
体裁：古风

剪商肇基迹，传季思逮圣。兄弟逃荆蛮，谋德一何盛。千家聿来从，勾吴始开境。遥遥至裔孙，欲大心逾骋。深宫贮妖丽，高台瞰遐迥。既拒伍胥忠，还甘太宰佞。邻邦树雠怨，上国肆争竞。社稷终变迁，轩楹独完整。相传在闾里，洒扫致严净。岁时具牲醴，歌舞劳送迎。楚鬼久无食，越魄谁将禜。强暴有湮晦，圣哲无终竟。于焉送将归，舟舻得依并。是时春气和，氤氲满芳径。渚花动幽彩，汀蒲发深靘。江水去不息，烟霞日将暝。敛衣拜阶下，怀哉起孤咏。
赋得绿珠
作者：袁凯
朝代：明

于越山水秀，自古有名娃。绿珠虽后来，声名天下夸。明珠动盈斛，轻绡亦论车。众人不能得，独向石崇家。名园临紫陌，高楼隐丹霞。文犀饰窗槛，白玉缀檐牙。为乐未及终，奇祸忽来加。厚意何可忘，微命何足多。委身泥沙际，终令后世嗟。殷女曾灭国，周褒亦乱华。古人已如此，今人将奈何。犹胜中郎女，清泪湿悲笳。
赋得绿珠
作者：袁凯
朝代：明
体裁：古风

于越山水秀，自古有名娃。绿珠虽后来，声名天下誇。明珠动盈斛，轻绡亦论车。众人不能得，独向石崇家。名园临紫陌，高楼隐丹霞。文犀饰窗槛，白玉缀檐牙。为乐未及终，奇祸忽来加。厚意何可忘，微命何足多。委身泥沙际，终令后世嗟。殷女曾灭国，周褒亦乱华。古人已如此，今人将奈何。犹胜中郎女，清泪湿悲笳。
赋得西施
作者：袁凯
朝代：明
体裁：七言绝句

当时生长苧萝村，山色无光水亦浑。勾践得时方自喜，吴王见后即消魂。
赋朱焕章所畜鹈鹕鸟
作者：袁凯
朝代：明
体裁：古风

朱家有鸟名鹈鹕，意度自与凡羽殊。冥蜚时时近丹穴，夜宿往往归苍梧。当时六翮须无禁，何乃困顿来庭除。玄云飘萧羽衣碎，俯仰饮啄随人意。空檐燕雀亦何心，喧噪迫逐无宁地。孤雌孤雄复何所，落日烟波隔吴楚。沈思当日伉俪初，岂料如今各羁旅。众雏众雏尤痛惜，父既不归无可食。纵有弱母汝念深，浪高风急身无力。我言鹈鹕君莫嗔，忍耻含悲度此身。不见四海干戈际，多少思家失路人。
赋朱焕章所畜鹈鹕鸟
作者：袁凯
朝代：明

朱家有鸟名鹈鹕，意度自与凡羽殊。冥蜚时时近丹穴，夜宿往往归苍梧。当时六翮须无禁，何乃困顿来庭除。玄云飘萧羽衣碎，俯仰饮啄随人意。空檐燕雀亦何心，喧噪迫逐无宁地。孤雌孤雌复何所，落日烟波隔吴楚。沉思当日伉俪初，岂料如今各羁旅。众雏众雏尤痛惜，父既不归无可食。纵有弱母汝念深，浪高风急身无力。我言鹈鹕君莫嗔，忍耻含悲度此身。不见四海干戈际，多少思家失路人。
赋梅花清梦二首·其一
作者：袁凯
朝代：明
体裁：七言律诗

江头陇畔忽经行，万籁沈销月满庭。琪树园林春漠漠，水晶宫阙夜冥冥。只愁瑞凤惊飞去，未信邻鸡唤得醒。犹似芙蓉池畔客，偶然相值两浮萍。
赋梅花清梦二首·其二
作者：袁凯
朝代：明
体裁：七言律诗

漠漠春云冻不飞，夜深那得到重围。初疑海上三珠树，漫说江南万玉妃。么凤欲飞风细细，邻鸡未误月辉辉。更随弱水东流去，游遍三山夜不归。
赋绿珠得车字
作者：袁凯
朝代：明
体裁：七言律诗

绿珠初嫁石崇家，细马轻驼七宝车。已用明珠为匼匝，更输白璧教琵琶。日日东楼倾美酒，朝朝西苑看名花。只为恩深不相弃，还将玉体委尘沙。
赋耕隐
作者：袁凯
朝代：明

维古四民，次二曰农。虽及我私，岂忘于公。沮溺之徒，始为隐沦。滔滔不归，乃洁其身。温温黄生，在彼原畛。既耕既芸，遂名为隐。其隐维何，无与于世。左釐右粥，聊以卒岁。人亦有言，可仕则仕。苟非其时，进退由己。嗟嗟众人，不惟其危。朝趋夕奔，终蹈祸机。惟生之为，彼善于斯。悠悠我心，乐且无灾。
赋耕隐
作者：袁凯
朝代：明
体裁：四言诗

维古四民，次二曰农。虽及我私，岂忘于公。沮溺之徒，始为隐沦。滔滔不归，乃洁其身。温温黄生，在彼原畛。既耕既芸，遂名为隐。其隐维何，无与于世。左饘右粥，聊以卒岁。人亦有言，可仕则仕。苟非其时，进退由己。嗟嗟众人，不惟其危。朝趋夕奔，终蹈祸机。惟生之为，彼善于斯。悠悠我心，乐且无灾。
赋许思敬真率朝
作者：袁凯
朝代：明

邃古之初，民性质朴。不侈不靡，燔黍捭豚。汗尊抔饮，取足而已。淳风既漓，日趋于卑。如彼流水，食必方丈。器必雕镂，荡然无纪。其或不然，是有后言。争笑迭毁，洛河之南。大贤是居，思整其圮。倡为真率，以究其源。以窒其委，真则无伪。率则易成，亦克为礼。惟许敬氏，恭俭和易。深用仰止，大书于家。朝夕是瞻，庶蹈其轨。悠悠之徒，既沾既濡。曾不知此，草木无章。发为声诗，敬赞德美。
赋许思敬真率轩
作者：袁凯
朝代：明
体裁：四言诗

邃古之初，民性质朴，不侈不靡。燔黍捭豚，污尊抔饮，取足而已。淳风既漓，日趋于卑，如彼流水。食必方丈，器必雕镂，荡然无纪。其或不然，是有后言，争笑迭毁。洛河之南，大贤是居，思整其圮。倡为真率，以究其源，以窒其委。真则无伪，率则易成，亦克为礼。惟许敬氏，恭俭和易，深用仰止。大书于家，朝夕是瞻，庶蹈其轨。悠悠之徒，既沾既濡，曾不知此。草木无章，发为声诗，敬赞德美。
赋陶与权云所·其二
作者：袁凯
朝代：明
体裁：五言律诗

斯人肥遁士，高卧亦无心。野树留馀润，春花带远阴。近床衣欲冷，拂石坐还深。为问陶弘景，何如陇上吟。
赋陶与权云所二首
作者：袁凯
朝代：明

岂有从龙意，还同野老居。覆花初冉冉，度水亦徐徐。陇上时相逐，溪边或自锄。犹能作霖雨，沾洒及邻墟。斯人肥遁士，高卧亦无心。野树留余润，春花带远阴。近床衣欲冷，拂石坐还深。为问陶弘景，何如陇上吟？
赋陶与权云所二首·其一
作者：袁凯
朝代：明
体裁：五言律诗

岂有从龙意，还同野老居。覆花初冉冉，度水亦徐徐。陇上时相逐，溪边或自锄。犹能作霖雨，沾洒及邻墟。
赋陶与权云所（二首）
作者：袁凯
朝代：明

斯人肥遁士，高卧亦无心。野树留余润，春花带远阴。近床衣欲冷，拂石坐还深。为问陶弘景，何如陇上吟？
赋黄叶渔村
作者：袁凯
朝代：明
体裁：七言律诗

泽国西风霜树多，萧条茅屋倚江波。家人酒馔兼虾菜，野老衣裳杂芰荷。东海任公时问信，沧浪孺子亦来歌。白鸥亦有忘机意，清影相看奈尔何。
赠张鸣善
作者：袁凯
朝代：明
体裁：五言律诗

白帝城中客，清秋碧海傍。乾坤方汹汹，身世独遑遑。万里空形影，全家堕虎狼。悲歌三百首，一一断人肠。
赠张鸣善
作者：袁凯
朝代：明

白帝城中客，清秋碧海旁。乾坤方汹汹，身世独遑遑。万里空形影，全家堕虎狼。悲歌三百首，一一断人肠。
赠歌舞女童
作者：袁凯
朝代：明

漳河女子荐良童，名在先朝乐部中。记得教坊新队子，江南江北舞春风。
赠歌舞女童
作者：袁凯
朝代：明
体裁：七言绝句

潼河女子荐良童，名在先朝乐部中。访得教坊新队子，江南江北舞春风。
赠颜近仁
作者：袁凯
朝代：明
体裁：五言律诗

先生忠孝士，况是故侯家。南省曾攀桂，东陵且种瓜。旧闻金可革，今见玉无瑕。老我空奔走，因君复叹嗟。
辛酉大醉书东郊主人壁
作者：袁凯
朝代：明
体裁：古风

人生百年中，疢疾与灾危。风雨愆期至，欢乐能几时。仲春二三月，桃李正华滋。蝴蝶满东郊，仓庚鸣且飞。招我同心人，策马试轻衣。东家饮美酒，西第弹鸣丝。鸣丝未及已，四座赋声诗。日暮始归来，明旦复如斯。君看多财子，计惜在毫釐。终夜不能眠，握算至晨曦。一朝籍县官，虽悔何所追。
辛酉大醉书东郊主人壁（洪武十四年）
作者：袁凯
朝代：明

人生百年中，疢疾与灾危。风雨愆期至，欢乐能几时。仲春二三月，桃李正华滋。胡蝶满东郊，仓庚鸣且飞。招我同心人，策马试轻衣。东家饮美酒，西第弹鸣丝。鸣丝未及已，四座赋声诗。日暮始归来，明旦复如斯。君看多财子，计惜在毫厘。终夜不能眠，握算至晨曦。一朝籍县官，虽悔何所追。
迁居
作者：袁凯
朝代：明
体裁：五言律诗

旧屋非吾有，新居亦借人。往来皆是客，到处只为邻。鸡犬遭羁缚，妻孥厌苦辛。长歌灯影下，命也复何嗔。
过杨右丞墓
作者：袁凯
朝代：明

铁骑千群下九江，将军才气古无双。誓倾淮海鲸鲵窟，痛洗东南礼义邦。关羽不防吴寇入，费幰终惑魏人降。腐儒忧国思家泪，独向西风洒石缸。
过杨右丞墓
作者：袁凯
朝代：明
体裁：七言律诗

铁骑千群下九江，将军才气古无双。誓倾淮海鲸鲵窟，痛洗东南礼义邦。荆土不防吴寇入，蜀军终惑魏人降。腐儒忧国思家泪，独向西风洒石缸。
过浔阳
作者：袁凯
朝代：明
体裁：七言绝句

夜泊浔阳江上沙，扁舟何处载琵琶。西风不管水流去，依旧满汀开荻花。
过黄耳墓有感
作者：袁凯
朝代：明
体裁：七言律诗

黄耳墓前春日迟，柳条花萼正参差。多才已逐浮云去，异物犹令后代思。豢养有恩终不背，交游何事独相欺。春风绿酒人皆醉，落日孤舟自咏诗。
过黄耳墓有感（陆士衡在洛被祸时，寄书犬也。墓在华亭南）
作者：袁凯
朝代：明

黄耳墓前春日迟，柳条花萼正参差。多才已逐浮云去，异物犹令后代思。顾养有恩终不背，交游何事独相欺。春风绿酒人皆醉，落日孤舟自咏诗。
远客
作者：袁凯
朝代：明

野客频经雨，深林独闭门。故人俱杀戮，稚子共朝昏。城郭无归路，江湖有断魂。夜寒灯焰短，呜咽对残樽。
远客
作者：袁凯
朝代：明
体裁：五言律诗

野客频经雨，深林独闭门。故人俱杀戮，稚子共朝昏。城郭无归路，江湖有断魂。夜来灯㷔短，呜咽对残樽。
追次林太守孟善韵
作者：袁凯
朝代：明
体裁：七言律诗

夫君开国配皇天，五马东来独尔贤。龚遂化行能卖剑，姚崇遗爱合留鞭。生刍未拟登门日，白发空悲荐剡年。当代何人似班马，欲书循吏与留传。
送任李二高士归越
作者：袁凯
朝代：明
体裁：五言律诗

老去任公子，重来李少君。仙凡初不远，江海自离群。水绕吴宫树，山连禹穴云。汀州有长笛，日暮不堪闻。
送任李二高士归越
作者：袁凯
朝代：明

老去任公子，重来李少君。仙凡初不远，江海自离群。水绕吴宫树，山连禹穴云。汀洲有长笛，日暮不堪闻。
送县学生顾立夫岁贡入京
作者：袁凯
朝代：明
体裁：古风

霰雪殊未已，山川气方冱。千里向萧条，胡为事奔赴。明廷策多士，岁贡有程度。海隅苍生地，慎选恐违误。况兹生民秀，声闻见庠序。居然瑚琏器，匪但才华富。兹行协舆论，拭目俟骞翥。朋游极追仰，张设临浦溆。疏柳凝晚色，幽花抱寒素。嗟余久衰迈，复此动离绪。怅望天际帆，徘徊郭西路。
送县学生顾立夫岁贡入京
作者：袁凯
朝代：明

霰雪殊未已，山川气方沍。
千里向萧条，胡为事奔赴。
明廷策多士，岁贡有程度。
海隅苍生地，慎选恐违误。
况兹生民秀，声闻见庠序。
居然瑚琏器，匪但才华富。
兹行协舆论，拭目俟骞翥。
朋游极追仰，张设临浦溆。
疏柳凝晚色，幽花抱寒素。
嗟余久衰迈，复此动离绪。
怅望天际帆，徘徊郭西路。
送吴本立归吴门
作者：袁凯
朝代：明

九月气已肃，蟋蟀入床下。戺戺南来雁，寂历江上雨。伤哉远归人，斯时不遑处。岂惟怀乡里，茔域久蓁莽。樵苏无可禁，奠谒旷时序。长年抱忧感，鹔郁将谁语。兹行遂初志，况复念勤苦。勾吴不可见，迢迢望烟渚。
送吴本立归吴门
作者：袁凯
朝代：明
体裁：古风

九月气已肃，蟋蟀入床下。��南来雁，寂历江上雨。伤哉远归人，斯时不遑处。岂惟怀乡里，茔域久蓁莽。樵苏无可禁，奠谒旷时序。长年抱忧感，悒郁相谁语。兹行遂初志，况复念勤苦。勾吴不可见，迢迢望烟渚。
送孔提举航海归曲阜
作者：袁凯
朝代：明
体裁：五言律诗

宣尼老孙子，白晰更长身。家世谁能念，干戈独爱贫。未闻兴礼乐，还似泣麒麟。今日乘桴去，鱼龙莫恼人。
送孔提举航海归曲阜
作者：袁凯
朝代：明

宣尼老孙子，白祼更长身。家世谁能念，干戈独爱贫。未闻兴礼乐，还似泣麒麟。今日乘桴去，鱼龙莫恼人。
送张七西上
作者：袁凯
朝代：明
体裁：五言律诗

楚客舟航小，吴门雨雪繁。兵戈方浩荡，江海失攀援。浊酒非能醉，深交不易言。明朝空寂寞，独对野人园。
送曹新民归东州
作者：袁凯
朝代：明

十年西浙曳长裾，千里东归指旧庐。原上鹡鸰终有托，旅中嬴博近何如。朝廷未拟申公使，弟子犹传伏胜书。江草江花总无限，为君今日重嗟吁。
送曹新民归东州
作者：袁凯
朝代：明
体裁：七言律诗

十年西浙曳长裾，千里东归指旧庐。原上鹡鸰终有托，旅情赢博近何如。朝廷未拟申公使，弟子犹传伏胜书。江草江花总无限，为君今日重嗟吁。
送曹生从师
作者：袁凯
朝代：明
体裁：古风

白沙入泥沙自黑，蓬生麻中岂不直。生子当置邹鲁间，礼义薰陶易成德。三江雪花没马牛，曹生扣门言远游。天地苦寒子何往，负笈从师清泖头。鲁君为儒吾所知，规矩进退无差池。座中弟子十馀辈，森森玉立多容仪。子往拜之听教诲，师严友亲各从类。一篑为山古所闻，百川与海终相会。他时还乡拜庭闱，百年门户顿光辉。里中父老皆称叹，胜似苏家相国归。
送曹生从师
作者：袁凯
朝代：明

白沙入泥沙自黑，蓬生麻中岂不直。生子当置邹鲁间，礼义薰陶易成德。三江雪花没马牛，曹生扣门言远游。天地苦寒子何往，负笈从师清泖头。鲁君为儒我所知，规矩进退无差池。座中弟子十余辈，森森玉立多容仪。子往拜之听教诲，师严友亲各从类。一篑为山古所闻，百川与海终相会。他时还乡拜庭闱，百年门户顿光辉。里中父老皆称叹，胜似苏家相国归。
送李千户时将有海东之役
作者：袁凯
朝代：明

中国人俱化，东夷贡未修。圣君能大勇，沧海即浮沤。貔虎当前队，鱼龙据上游。人言汉飞将，今日定封侯。
送李千户时将有海东之役
作者：袁凯
朝代：明
体裁：五言律诗

中国人俱化，东来贡未修。圣君能大勇，沧海即浮沤。貔虎当前队，鱼龙据上游。人言汉飞将，今日定封侯。
送李高士归荆州
作者：袁凯
朝代：明
体裁：五言律诗

南京高宴罢，西土遂言归。江路犹残雨，荆门正落晖。蓬生仲蔚宅，秋入老莱衣。明日思君处，萧条鸿雁飞。
送林仲镛昆山学职
作者：袁凯
朝代：明
体裁：古风

诘旦寒雨歇，幽泽多蘅杜。美人治舟楫，言往昆山下。昆山万家邑，于焉有庠序。谈经子所安，操袂吾所虑。会面不可知，江水渺难度。日暮独凝思，蔼蔼烟中树。
送王御史东海监散灶丁工本
作者：袁凯
朝代：明

王郎五月赴盐亭，十丈官船酒满瓶。稍待凉风吹木叶，老夫东下看沧溟。
送王御史东海监散灶丁工本
作者：袁凯
朝代：明
体裁：七言绝句

王郎五月赴监亭，十丈官船酒满瓶。稍待凉风吹木叶，老夫东去下沧溟。
送王生还吴中
作者：袁凯
朝代：明
体裁：七言绝句

陆机宅畔送王绅，泰伯祠西觐二亲。他日得书报知己，东门还忆种瓜人。
送贡先生入闽
作者：袁凯
朝代：明
体裁：四言诗

日月异行，川岳异途。嗟嗟我人，胡能并居。衎衎夫子，奕世之儒。不耽世华，而味道腴。伊余后生，固陋荒芜。学匪上达，质为下愚。既蒙不鄙，通家视余。朝趍函丈，夕陪座隅。话言谆谆，既沾且濡。其沾如何，如彼时雨。膏液渗漉，萌芽翘举。庶几有成，实坚实好。如何翩然，远迈于道。肃肃王命，孰敢后之。峨峨闽关，载驱载驰。汤汤江流，汎汎行舟。睘睘仆夫，负担以趋。悠悠长林，萧萧逝波。瞻望弗及，为之奈何。昔为长葛，松柏是依。今为转蓬，荡然无归。山则有砠，河则有渚。嗟嗟我人，独行踽踽。天高无穷，地长茫茫。允矣夫子，何时可忘。
送贡先生入闽
作者：袁凯
朝代：明

日月异行，川岳异途。嗟嗟我人，胡能并居。衎衎夫子，奕世之儒。婴耽世华，而味道腴。伊余后生，固陋荒芜。学匪上达，质为下愚。既蒙不鄙，通家视余。朝趋函丈，夕陪座隅。话言谆谆，既沾且濡。其沾如何，如彼时雨。膏液渗漉，萌芽翘举。庶几有成，实坚实好。如何翩然，远迈于道。肃肃王命，孰敢后之。峨峨闽关，载驱载驰。汤汤江流，泛泛行舟。篽篽仆夫，负担以趋。悠悠长林，萧萧逝波。瞻望弗及，为之奈何。昔为长葛，松柏是依。今为转蓬，荡然无归。山则有徂，河则有渚。嗟嗟我人，独行踽踽。天高无穷，地长茫茫。允矣夫子，何时可忘。
送贺九成归浙东兼东王若水
作者：袁凯
朝代：明
体裁：七言绝句

贺老秋来忆鉴湖，荷花杨柳正扶疏。西过钱唐见王宰，东门今少种瓜图。
送贺九成归浙东兼简王若水
作者：袁凯
朝代：明

贺老秋来忆鉴湖，荷花杨柳正扶疏。西过钱塘见王宰，东门今少种瓜图。
送郑老归襄阳二首·其一
作者：袁凯
朝代：明
体裁：七言绝句

春风回首古檀溪，老子茆茨溪水西。凤皇台上还相忆，烟浪无穷碧树低。
送郑老归襄阳二首·其二
作者：袁凯
朝代：明
体裁：七言绝句

我爱襄阳老郑虔，高楼吹笛动秋烟。他时若有平安信，即寄江东估客船。
送齐文韶归东阿
作者：袁凯
朝代：明

江上晴云晴复湿，落絮飞花满原隰。此时君扣主人门，七尺长身如鹄立。自言稷下旧诸生，奉命江南宰山邑。三年仕宦多变故，八口飘零少收拾。只今零落江海边，终日遑遑但忧悒。主人闻之不暇沐，握发出户遽延入。净扫南轩催下榻，更开西第同宴集。时余挟册依主人，升堂再拜还相揖。一时爱厚忘尔汝，况肯琐屑论阶级。朝向春园恣游衍，暮归雪案同温习。迩来倏忽将五载，岁月荏苒如呼吸。君居北海我南海，马牛之风岂相及。偶然相值若弟兄，信是前生有因袭。今晨忽言归故乡，主人错愕余惊惶。干戈未息多盗贼，霜露既降无衣裳。君言狐死尚首丘，况我先陇安能忘。闻君此语良可伤，欲留不留空断肠。殷勤劝尔一杯酒，明日思君江水长。
送齐文韶归东阿
作者：袁凯
朝代：明
体裁：古风

江上晴云晴复湿，落絮飞花满原隰。此时君扣主人门，七尺长身如鹄立。自言稷下旧诸生，奉命江南宰山邑。三年仕宦多变故，八口飘零少收拾。只今零落江海边，终日遑遑但忧悒。主人闻之不暇沐，握发出户遽延入。净扫南轩催下榻，更开西第同宴集。时余挟册依主人，升堂再拜还相揖。一时爱厚忘尔汝，况肯琐屑论阶级。朝向春国恣游衍，暮归雪案同温习。尔来倏忽将五载，岁月荏苒如呼吸。君居北海我南海，马牛之风岂相及。偶然相值若兄弟，信是前生有因袭。今晨忽言归故乡，主人错愕余惊惶。干戈未息多盗贼，霜露既降无衣裳。君言狐死尚首丘，况我先陇安能忘。闻君此语良可伤，欲留不留空断肠。殷勤劝尔一杯酒，明日思君江水长。
适扬州
作者：袁凯
朝代：明
体裁：古风

淮海表兹郡，东南诚要津。近代亦雄藩，亲王涖斯民。荆吴自兹入，燕赵亦来臻。舟车无停运，孳货若丘坟。冠盖充廛里，歌吹咽城闉。美酒既如渑，粱肉夹道陈。休养近百年，富庶难具论。大道无恒处，荣悴每相因。风烟一披拂，奄忽同埃尘。空屋啸蹲鸱，崩垣走惊麇。萑蒲交四野，骴骼俨若薪。贵贱不复知，贤愚安能分。予有山阳遣，经过属秋辰。凭高肆遐览，落日无行人。欲继芜城作，薄劣愧参军。
适扬州
作者：袁凯
朝代：明

淮海表兹郡，东南诚要津。近代亦雄藩，亲王莅斯民。荆吴自兹入，燕赵亦来臻。舟车无停运，孳货若丘坟。冠盖充廛里，歌吹咽城罝。美酒既如渑，粱肉夹道陈。休养近百年，富庶难具论。大道无恒处，荣悴每相因。风烟一披拂，奄忽同埃尘。空屋啸蹲鸱，崩垣走惊麇。帟蒲交四野，骴骼俨若新。贵贱不复知，贤愚安能分。予有山阳遣，经过属秋辰。凭高肆遐览，落日无行人。欲继芜城作，薄劣愧参军。
遣怀
作者：袁凯
朝代：明
体裁：七言绝句

白发三江一腐儒，长年耽酒不耽书。偶逢世乱无生计，落日烟中自把锄。
邹园十咏 其一 钓矶
作者：袁凯
朝代：明
体裁：古风

白石自团团，春流亦漾漾。閒沤雨边至，轻丝风外飏。既寡羡鱼情，还闻濯缨唱。嗟彼磻上翁，投竿复何向。
邹园十咏 其九 松壑
作者：袁凯
朝代：明
体裁：古风

矫矫千岁姿，生此众石间。微飔度岩阿，殷殷起波澜。幽人一壶酒，日夕自怡颜。安得川上舟，与子相往还。
邹园十咏 其六 鱼渊
作者：袁凯
朝代：明
体裁：古风

幽壑湛虚静，众鯈远来归。游泳方自得，沈潜亦其宜。既无网罟忧，荇菜复参差。辟彼翔集鸟，悠然竟何疑。
邹园十咏 其四 瀑布
作者：袁凯
朝代：明
体裁：古风

青崖泻流淙，蜿蜒在窗户。临风喷轻雪，穿林散飞雨。高源出无尽，馀涧沾还溥。羡彼轩中人，似坐匡庐下。
邹园十咏·杏坞
作者：袁凯
朝代：明
体裁：古风

窈窕石径深，参差繁英满。发采已云奇，生香殊未断。依依午桥路，粲粲朱陈阪。月色散疏景，时时坐横管。
邹园十咏·松壑
作者：袁凯
朝代：明

矫矫千岁姿，生此众石间。微厓度岩阿，殷殷起波澜。幽人一壶酒，日夕自怡颜。安得川上舟，与子相往还。
邹园十咏·柳堤
作者：袁凯
朝代：明
体裁：古风

柔条被晴莎，密阴覆芳杜。逶迤起沙际，寂寞连水浒。鸥眠雨未歇，莺叫烟初曙。还将竹竿去，从尔钓春渚。
邹园十咏·桃蹊
作者：袁凯
朝代：明
体裁：古风

繁花亦何言，人至迹愈显。因石自高下，缘源屡回转。莺啼阴久匝，雨霁苔犹浅。渔父欲问津，烟中闻鸡犬。
邹园十咏·棋墅
作者：袁凯
朝代：明
体裁：古风

矗矗林影静，白石况如砥。幽幽青苔色，离离见屐齿。岂无橘中叟，还逢烂柯士。日入始言归，相送青川涘。
邹园十咏·濯清
作者：袁凯
朝代：明
体裁：古风

潭自川上来，泓澄复奫沦。涵虚既皛皛，度远方粼粼。番番中林叟，长缨久埃尘。临风且浩歌，似念沧浪人。
邹园十咏·瀑布
作者：袁凯
朝代：明

青崖泻流淙，蜿蜒在窗户。临风喷轻雪，穿林散飞雨。高源出无尽，余涧沾还溥。羡彼轩中人，似坐匡庐下。
邹园十咏·蓼滩
作者：袁凯
朝代：明
体裁：古风

衍迤近横塘，陂陀间幽渚。轻穗含夕霏，丛条偃秋雨。纵横覆鱼队，阒寂来鸥侣。杖策时一临，逍遥更延伫。
邹园十咏·钓矶
作者：袁凯
朝代：明

白石自团团，春流亦漾漾。闲沤两边至，轻丝风外扬。既寡羡鱼情，还闻濯缨唱。嗟彼磻上翁，投竿复何向？
邹园十咏·钓矶
作者：袁凯
朝代：明

白石自团团，春流亦漾漾。闲沤两边至，轻丝风外扬。既寡羡鱼情，还闻濯缨唱。嗟彼磻上翁，投竿复何向？柔条被晴莎，密阴覆芳杜。逶迤起沙际，寂寞连水浒。鸥眠雨未歇，莺叫烟初曙。还将竹竿去，从尔钓春渚。矗矗林影静，白石况如砥。幽幽青苔色，离离见屐齿。岂无橘中叟，还逢烂柯士。日入始言归，相送青川涘。青崖泻流淙，蜿蜒在窗户。临风喷轻雪，穿林散飞雨。高源出无尽，余涧沾还溥。羡彼轩中人，似坐匡庐下。繁花亦何言，人至迹愈显。因石自高下，缘源屡回转。莺啼阴久匝，雨霁苔犹浅。渔父欲问津，烟中闻鸡犬。幽壑湛虚静，众远来归。游泳方自得，沉潜亦其宜。既无网罟忧，荇菜复参差。辟彼翔集鸟，悠然竟何疑。潭自川上来，泓澄复奫沦。涵虚既皛皛，度远方粼粼。番番中林叟，长缨久埃尘。临风且浩歌，似念沧浪人。衍迤近横塘，陂陀间幽渚。轻穗含夕霏，丛条偃秋雨。纵横覆鱼队，阒寂来鸥侣。杖策时一临，逍遥更延伫。矫矫千岁姿，生此众石间。微厓度岩阿，殷殷起波澜。幽人一壶酒，日夕自怡颜。安得川上舟，与子相往还。窈窕石径深，参差繁英满。发采已云奇，生香殊未断。依依午桥路，粲粲朱陈阪。月色散疏景，时时坐横管。
邹园十咏·鱼渊
作者：袁凯
朝代：明

幽壑湛虚静，众远来归。游泳方自得，沉潜亦其宜。既无网罟忧，荇菜复参差。辟彼翔集鸟，悠然竟何疑。
郊居三首
作者：袁凯
朝代：明

西舍槽头溜溜，南园鸟弄关关。数觥香醪独酌，一树梨花半残。日转花阴傍户，雨余山色沿堤。一双蝴蝶对舞，几个莺儿乱啼。荒园处处闲步，小阁时时燕居。阮籍惟思饮酒，嵇康最懒读书。
郊居三首·其一
作者：袁凯
朝代：明
体裁：六言诗

西舍槽头溜溜，南园鸟弄关关。数觥香醪独酌，一树梨花半残。
郊居三首·其三
作者：袁凯
朝代：明
体裁：六言诗

荒园处处閒步，小阁时时燕居。阮籍惟思饮酒，嵇康最懒读书。
郊居三首·其二
作者：袁凯
朝代：明

日转花阴傍户，雨余山色沿堤。一双蝴蝶对舞，几个莺儿乱啼。
郊居三首·其二
作者：袁凯
朝代：明
体裁：六言诗

日转花阴傍户，雨馀山色沿堤。一双蝴蝶对舞，几个莺儿乱啼。
郊居（三首）
作者：袁凯
朝代：明

荒园处处闲步，小阁时时燕居。阮籍惟思饮酒，嵇康最懒读书。
郭外寄王录事
作者：袁凯
朝代：明
体裁：七言律诗

白鸥黄鸟动春声，绿树清波称晚晴。何用城中走尘土，只消江上过清明。深村浊酒还堪醉，野老狂歌亦有情。寄语东门王录事，底须辛苦过平生。
醉书壁
作者：袁凯
朝代：明
体裁：七言绝句

芙蓉花开满高岸，还如杜老蜀江边。田夫野客频来看，白酒黄鸡不用钱。
醉后口号二首·其一
作者：袁凯
朝代：明
体裁：七言绝句

新书欲献帝王家，奈此家贫道路赊。醉卧江村风雪里，时时自比贾长沙。
醉后口号二首·其二
作者：袁凯
朝代：明
体裁：七言绝句

谁人更识贾长沙，老作江南百姓家。但使瓶中有春酒，不劳恸哭与长嗟。
醉归
作者：袁凯
朝代：明
体裁：六言诗

北渚看花起早，东邻醉酒归迟。为问台中官马，别来几许人骑。
采石春望
作者：袁凯
朝代：明
体裁：五言律诗

夜泊青山渚，朝登采石矶。蜀雪应消尽，吴船犹未归。五湖花正落，三江莺乱飞。同行王主事，此日亦沾衣。
重过黄渡有感
作者：袁凯
朝代：明
体裁：七言绝句

马家宅畔无乔木，徐氏门前芳草多。留得白头渔父在，年年长笛送沧波。
野航为范子俊赋
作者：袁凯
朝代：明
体裁：七言律诗

一舸夷犹野水边，渚禽沙鸟各纷然。幽花满棹初维岸，春水连堤忽上天。世上风波终未已，江南烟雨正堪眠。他日匏尊留我饮，更凭孤鹤问坡仙。
铜雀妓
作者：袁凯
朝代：明
体裁：乐府曲辞

流尘拂还集，粻糒俨然陈。歌吹自朝暮，君王宁复闻。松柏有时摧，妾非百年人。愿为陵上土，岁久得相亲。
铜雀妓
作者：袁凯
朝代：明

流尘拂还集，絜糒俨然陈。歌吹自朝暮，君王宁复闻。松柏有时摧，妾非百年人。愿为陵上土，岁久得相亲。
镜中梅
作者：袁凯
朝代：明
体裁：七言律诗

的烁孤芳野水滨，折来应是晓妆人。瑶池风暖香初散，银汉春回迹未真。奔月定知犹有影，凌波却喜不生尘。绿毛么凤无栖处，来往兰房不厌贫。
镜中梅
作者：袁凯
朝代：明

的砾孤芳野水滨，折来应是晓妆人。瑶池风暖香初散，银汉春回迹未真。奔月定知犹有影，凌波却喜不生尘。绿毛么凤无栖处，来往兰房不厌频。
閒题
作者：袁凯
朝代：明
体裁：七言绝句

相如真是小人儒，只解人前赋子虚。负却薄田三十亩，文君何用自当垆。
门有车马客行
作者：袁凯
朝代：明
体裁：乐府曲辞

主人堂上坐，门前车马来。车马一何广，远近生尘埃。好客不厌多，恶客何为乎。寄言主人道，结客毋草草。
门有车马行
作者：袁凯
朝代：明

主人堂上坐，门前车马来。车马一何广，远近生尘埃。好客不厌多，恶客何为乎？寄言主人道，结客毋草草。
闲步二首
作者：袁凯
朝代：明

春园偶尔独往，晚径萧然自还。芳草烟中冉冉，落花风外斑斑。半雨半晴天气，半开半落山花。半醉半醒游客，半村半郭人家。
闲步二首·其二
作者：袁凯
朝代：明
体裁：六言诗

半雨半晴天气，半开半落山花。半醉半醒游客，半村半郭人家。
闲步（二首）
作者：袁凯
朝代：明
体裁：六言诗

春园偶尔独往，晚径萧然自还。芳草烟中冉冉，落花风外斑斑。
闻山东消息三首·其一
作者：袁凯
朝代：明
体裁：七言绝句

王事私恩不共天，益都城下枕戈眠。鲸鲵戮尽为京观，子孝臣忠亿万年。
闻山东消息三首·其三
作者：袁凯
朝代：明
体裁：七言绝句

从今父老不须悲，詹事英名四海知。汉室中兴吴楚破，条侯元是绛侯儿。
闻山东消息三首·其二
作者：袁凯
朝代：明

纵道三东柱石倾，华夷黎庶不须惊。张皇国势如平日，詹事新来总父兵。
闻山东消息三首·其二
作者：袁凯
朝代：明
体裁：七言绝句

纵道山东柱石倾，百方黎庶不须惊。张皇国势如平日，詹事新来总父兵。
闻张处士竹林甚盛欲观未能兼简王一秀才
作者：袁凯
朝代：明

闻道南村竹，春来接远坡。色侵沽酒旆，声送濯缨歌。甚欲敲门看，须凭拄杖过。余阴过西沼，应覆右军鹅。
闻张处士竹林甚盛欲观未能兼简王一秀才
作者：袁凯
朝代：明
体裁：五言律诗

闻道南村竹，春来接远坡。色侵沽酒旆，声送濯缨歌。甚欲敲门看，须凭拄杖过。馀阴过西沼，应覆右军鹅。
闻笛
作者：袁凯
朝代：明
体裁：七言律诗

花发吴淞江上村，隔花吹笛正黄昏。风尘远道归何日，灯火高楼合断魂。夜静几家无别泪，雨声终日过閒门。天边杨柳今无数，短叶长条非故园。
闻笛
作者：袁凯
朝代：明

花发吴淞江上村，隔花吹笛正黄昏。风尘远道归何日，灯火高楼合断魂。夜静几家无别泪，雨声终日过闲门。天边杨柳今无数，短叶长条非故园。
闻诛博啰帖木儿
作者：袁凯
朝代：明
体裁：五言排律

国步虽微蹇，天心自可稽。爪牙翻噬啖，宗社欲颠挤。蔽日朱旗入，连郊铁骑嘶。紫垣通䝟貐，玉座接鲸鲵。圣哲元无惑，晨昏且暂携。济河声杳杳，幽蓟色凄凄。密诏亲传罢，中军气欲迷。登坛惟慷慨，抚剑益悲悽。敌忾心逾切，勤王力自齐。义声驱海岳，直气抉云霓。减灶秋烟薄，吹笳夜月低。指挥容草草，进退合祈祈。忌器非忘鼠，忧苗更惜稊。逆徒从剪伐，元恶待屠刲。肘腋能无意，神灵况夹批。吕侯初受命，董卓已燃脐。云雨苏烦热，江河灌障堤。万方深慰望，九庙寔安栖。天阙归龙种，云山识马蹄。问安纡玉趾，视膳入金闺。膝下欢仍旧，中宫乐未暌。清秋多宴会，仙仗日东西。宫女花垂鬓，都人酒满椑。里闾闻笑语，灯火杂孩提。白日依中道，青春入故畦。远人来服食，绝域尽航梯。世祖功如在，今王敬日跻。鼎彝铭将相，衽席挫黔黎。淮海休波浪，湖湘尚鼓鼙。既闻诛柙虎，莫自学醯鸡。桀逆亡身首，忠贤荷璧圭。休同隗嚣辈，终误一丸泥。
闻诛孛罗帖木儿（乙巳十月）
作者：袁凯
朝代：明

国步虽微蹇，天心自可稽。爪牙翻噬啖，宗社欲颠挤。蔽日朱旗入，连郊铁骑嘶。紫垣通猰貐，玉座接鲸鲵。圣哲元无惑，晨昏且暂携。济河声杳杳，幽蓟色凄凄。密诏亲传罢，中军气欲迷。登坛惟慷慨，抚剑亦悲凄。敌忾心逾切，勤王力自齐。义声驱海岳，直气决云霓。减灶秋烟薄，吹笳夜月低。指麾容草草，进退合祈祈。忌器非忘鼠，忧苗更惜稊。逆徒从剪伐，元恶待屠刲。肘腋能无意，神灵况夹批。吕侯初受命，董卓已燃脐。云雨苏烦热，江河濯障堤。万方深慰望，九庙实安栖。天阙归龙种，云山识马蹄。问安纡玉趾，视膳入金闺。膝下欢仍旧，中宫乐未睽。清秋多宴会，仙仗日东西。宫女花垂鬓，都人酒满捭。里闾闻笑语，灯火杂孩提。白日依中道，青春入故畦。远人来服食，绝域尽航梯。世祖功如在，今王敬日跻。鼎彝铭将相，衽席措黔黎。淮海休波浪，湖湘尚鼓鼙。既闻诛柙虎，莫自学醯鸡。桀逆忘身首，忠贤荷璧圭。休同隗嚣辈，终误一丸泥。
陋巷操
作者：袁凯
朝代：明
体裁：琴操

父之生我兮，斯为人类。师之教我兮，庶斯名之无愧。箪有食兮，瓢有饮。人惟我忧兮，我乐滋甚。
陪杨廉夫登朱泾法忍寺阁次壁间韵
作者：袁凯
朝代：明

伍子行师日，秦皇驻辇辰。英雄无处所，楼阁自天神。白鸟晴沙远，云山锦树新。谁知千载后，凄恻吊斯人。
陪杨廉夫登洙泾法忍寺阁次壁间韵
作者：袁凯
朝代：明
体裁：五言律诗

伍子行师日，秦皇驻辇辰。英雄无处所，楼阁自天神。白鸟晴沙远，云山锦树新。谁知千载后，悽恻吊斯人。
陪贡先生东乐饮时丙申三月三日
作者：袁凯
朝代：明
体裁：七言律诗

兰亭修禊会群才，此日山东亦快哉。诗思正随黄鹄去，酒怀忽傍白鸥来。坐逢细草身偏稳，行近浓花眼自开。日暮前村骑马去，儿童都到习池回。
陪郑明德倪元镇游天平山四首·其一
作者：袁凯
朝代：明
体裁：七言绝句

官河春水绿悠悠，水上人家尽画楼。买取吴娃三日酒，放船直到百花洲。
陪郑明德倪元镇游天平山四首·其三
作者：袁凯
朝代：明
体裁：七言绝句

郑监风流老不衰，倪宽头白更应痴。吴越英雄已泥土，欲从江海问西施。
陪郑明德倪元镇游天平山四首·其二
作者：袁凯
朝代：明
体裁：七言绝句

高台千尺对层峦，只许吴王醉里看。山色不随勾践去，游人还得倚阑干。
陪郑明德倪元镇游天平山四首·其四
作者：袁凯
朝代：明
体裁：七言绝句

百花洲上百花开，花是吴王旧日栽。吴王去后无消息，岁岁看花人自来。
陪陈应奉诸公宴马氏西园
作者：袁凯
朝代：明
体裁：五言律诗

画楼临晓日，青盖度行云。歌吹三春好，宾朋四海闻。絮嫌飞燕态，花妒绿珠裙。曲误谁能顾，周郎思不群。
陶与权宅观张于正山水图
作者：袁凯
朝代：明

陶翁画图眼见稀，自言爱之重珠玑。清晨挂向草堂上，已觉几案生烟霏。苍梧云深众鬼泣，笠泽雨重群龙归。崖深谷黝望不极，独有黄鹄摩空飞。飞来潭上啄丹实，牵动百尺藤萝衣。藤萝飘萧露石角，林西更见幽人扉。幽人长年不出户，薇蕨短小身常饥。嗟嗟此是谁氏笔？张君吾友精天机。君家祖父尽卿相，门户贵显中衰微。读书学古有至行，粉墨特用相娱嬉。忆昔东城饮春酒，汪家林木含春晖。当时挥洒每见及，破屋往往增光辉。自从丧乱尽失去，至今梦寐犹依依。偶来此处见此本，欲去不忍徒歔欷。行当买船秋浦上，请君同作钓鱼矶。
陶与权宅观张子正山水图
作者：袁凯
朝代：明
体裁：古风

陶翁画图眼见稀，自言爱之重珠玑。清晨挂向草堂上，已觉几案生烟霏。苍梧云深众鬼泣，笠泽雨重群龙归。崖深谷黝望不极，独有黄鹄摩空飞。飞来潭上啄丹实，牵动百尺藤萝衣。藤萝飘萧露石角，林西更见幽人扉。幽人长年不出户，薇蕨短小身常饥。嗟嗟此是谁氏笔，张君吾友精天机。君家祖父尽卿相，门户贵显中衰微。读书学古有至行，粉墨特用相娱嬉。忆昔东城饮春酒，汪家林木含春晖。当时挥洒每见及，破屋往往增光辉。自从丧乱尽失去，至今梦寐犹依依。偶来此处见此本，欲去不忍徒歔欷。行当买船秋浦上，请君同作钓鱼矶。
陶宅务大使谢庭兰高州大族也暮年客中得子索诗赋此
作者：袁凯
朝代：明
体裁：七言律诗

南来万里不胜劳，此日添丁气自豪。庾信甘查方自喜，窦家丹桂未为高。麒麟亲送千年瑞，鸑鷟初生五色毛。为语东邻老都尉，他年天子召枚皋。
陶节妇诗
作者：袁凯
朝代：明

维费荣敏，江夏启封。何以世家，户侯县公。抑抑节妇，实维其孙。始由旧姻，遂此新婚。翁亦大族，内外百口。爰觌令仪，具曰贤妇。其贤维何，孝于姑嫜。凡百之为，敬恭是将。夫良妻柔，敬之如宾。雍雍闺门，曾无间言。姻亲之间，岁时问遗。榛栗枣修，罔敢遗坠。孰司其权，降此后灾。昔如雨龙，相随以飞。如何中途，羽翼忽乖。又如黄鹄，雍雍喈喈。一失其雄，雌将畴依？亦既逝矣，家亦毁矣。茕茕孤嫠，将复何倚。婉婉弱女，索索空宇。载枝载梧，越此寒暑。维此寒暑，厥维艰哉。人维我忧，我宁叹嗟。如彼之白，涅亦不缁。如彼之坚，磨亦不亏，蓬首布衣，多历年所。不懈不怠，有进无阻。天相厥德，女既有家。庶几其门，不堕以遐。昔闻共姜，之死靡慝。亦有孝妇，终养不惑。人亦有言，千载一时。欲知古人，视此后来。山则有杞，隰则有芷。温温淑人，百福是履。我歌此诗，可配《国风》。实而不浮，观者是恭。
陶节妇诗
作者：袁凯
朝代：明
体裁：四言诗

维费荣敏，江夏启封。何以世家，户侯县公。抑抑节妇，实维其孙。始由旧姻，遂此新婚。翁亦大族，内外百口。爰觌令仪，具曰贤妇。其贤维何，孝于姑嫜。凡百之为，敬恭是将。夫良妻柔，敬之如宾。雍雍闺门，曾无间言。姻亲之间，岁时问遗。榛栗枣修，罔敢遗随。孰司其权，降此后灾。昔如雨龙，相随以飞。如何中途，羽翼忽乖。又如黄鹄，雍雍喈喈。一失其雄，雌将畴依。亦既逝矣，家亦毁矣。㷀㷀孤嫠，将复何倚。婉婉弱女，索索空宇。载枝载梧，越此寒暑。维此寒暑，厥维艰哉。人维我忧，我宁叹嗟。如彼之白，涅亦不缁。如彼之坚，磨亦不亏。蓬首布衣，多历年所。不懈不怠，有进无阻。天相厥德，女既有家。庶几其门，不堕以遐。昔闻共姜，之死靡慝。亦有孝妇，终养不惑。人亦有言，千载一时。欲知古人，视此后来。山则有杞，隰则有芷。温温淑人，百福是履。我歌此诗，可配《国风》。实而不浮，观者是恭。
雨后西园即事
作者：袁凯
朝代：明
体裁：七言律诗

雨后秋园苜蓿红，水边粳稻亦芃芃。老夫哀败知无角，儿子耕耘已有功。尽室盘飧惟任汝，暮年家事莫烦公。勋业文章等虚妄，杖藜浊酒任西东。
雨雪
作者：袁凯
朝代：明
体裁：乐府曲辞

雨雪雨雪，凄风如刀。我行中野，而无缊袍。我寒我饥，谁复我知。四无人声，但闻熊罴。熊欲攫我，罴复敚我。我身茕茕，进退不可。进固难矣，退亦何止。还望旧乡，远隔江海。江波汤汤，海波洋洋。我思我乡，死也可忘。
题东斋壁
作者：袁凯
朝代：明
体裁：古风

林庐寄幽旷，墟落但烟霏。泽葵依废井，秋瓜生故篱。左右皆鹿场，水鸟终夜飞。我来岁云久，似与世相违。读书不闻道，聊复自娱嬉。浊酒虽不多，酌之亦忘饥。仲父虽云仁，树塞犹见非。小人固有分，俭陋乃其宜。原思坐鸣琴，允也百世师。
题吴宫衰柳图
作者：袁凯
朝代：明
体裁：七言绝句

远岸依依落日明，吴王醉处少人行。多情独有垂杨树，犹送深宫夜雨声。
题吴王内凉图
作者：袁凯
朝代：明

微月斜侵响歊廊，芙蓉清气满金塘。鸳鸯只傍阑干宿，也爱君王水殿凉。
题吴王纳凉图
作者：袁凯
朝代：明
体裁：七言绝句

微月斜侵响屧廊，芙蓉清气满金塘。鸳鸯只傍阑干宿，也爱君王水殿凉。
题妓展僧僧像
作者：袁凯
朝代：明
体裁：七言绝句

不见秋娘今几年，水光山色自悠然。月明楼上天如水，犹忆《梁州》第四弦。
题张国祥三昧轩
作者：袁凯
朝代：明
体裁：古风

惟昔司马氏，奕叶遂纷披。兄弟自鱼肉，宇内生疮痍。当时四海士，委质去相随。既往不知返，焉能顾危机。至今鹤唳叹，凄其有馀悲。矫矫张季鹰，明哲终见几。秋风西北来，悠然起遐思。微物殊可念，荣爵竟何为。晨兴命吾驾，千里乃东归。斯人已亡远，沈冥复谁知。夫君实其裔，遁迹江水湄。嘉名极仰止，巍巍荫华榱。庶几户牖间，日夕得自师。明哲得保身，发轫方在兹。属辞虽云俚，可配吉甫诗。
题张子正雪山图
作者：袁凯
朝代：明
体裁：七言绝句

西岭千秋冻不消，人家窗户总琼瑶。不知海上张公子，曾过成都万里桥。
题望云卷
作者：袁凯
朝代：明
体裁：古风

游子行远道，孤云天际飞。吾亲舍其下，道远不可归。道远将奈何，孤云正飞扬。飞扬无时已，泪下沾衣裳。衣是亲手缝，线长缝亦密。见衣未见亲，万里空相忆。相忆复相忆，山川中间之。儿发今已白，亲颜当就衰。云亦日夜生，亲亦日夜安。行当见亲面，无用涕阑干。
题朱自明座右铭
作者：袁凯
朝代：明
体裁：五言律诗

吏治通南海，皇纲委重臣。赞襄多妙选，甄拔到斯人。礼部箴规切，中台翰墨新。岂惟铭座右，万一可书绅。
题老蛟化江叟吹笛图
作者：袁凯
朝代：明
体裁：七言绝句

吴头楚尾老髯翁，千里烟波有故宫。日暮江亭不归去，犹将玉笛倚秋风。
题葛洪移家图
作者：袁凯
朝代：明

当时司马衷，愚呆回不慧。
牝鸡肆淫虐，骨肉互吞噬。
渊聪乘时起，诸夏受其敝。
琅琊遂东来，单弱何由济。
赖此晋夷吾，草草正神器。
国步未尽康，祸乱亦遄至。
王敦反上游，苏峻复凶悖。
渊袴已云亡，超雅从兹毙。
葛生当是时，幡然思远逝。
驾言觅丹砂，神仙或可致。
青牛载妻子，舁册付奴婢。
遥遥向南海，盖欲避斯世。
嬴秦乱黔首，留侯佐高帝。
婉婉幕中画，取胜千里外。
韩彭既诛醢，相国下廷尉。
辟谷谢人间，赤松乃吾契。
明哲终保身，畴能测其意。
生也虽后来，心迹颇相类。
茫茫宇宙中，清风飘无际。
斯人不可见，抚卷增叹喟。
题葛洪移家图
作者：袁凯
朝代：明

当时司马衷，愚呆回不慧。牝鸡肆淫虐，骨肉互吞噬。渊聪乘时起，诸夏受其敝。琅琊遂东来，单弱何由济。赖此晋夷吾，草草正神器。国步未尽康，祸乱亦遄至。王敦反上游，苏峻复凶悖。渊裤已云亡，超雅从兹毙。葛生当是时，幡然思远逝。驾言觅丹砂，神仙或可致。青牛载妻子，舁册付奴婢。遥遥向南海，盖欲避斯世。嬴秦乱黔首，留侯佐高帝。婉婉幕中画，取胜千里外。韩彭既诛醢，相国下廷尉。辟谷谢人间，赤松乃吾契。明哲终保身，畴能测其意。生也虽后来，心迹颇相类。茫茫宇宙中，清风飘无际。斯人不可见，抚卷增叹喟。
题葛洪移家图
作者：袁凯
朝代：明
体裁：古风

当时司马衷，愚騃回不慧。牝鸡肆淫虐，骨肉互吞噬。渊聪乘时起，诸夏受其敝。琅琊遂东来，单弱何由济。赖此晋夷吾，草草正神器。国步未尽康，祸乱亦遄至。王敦反上游，苏峻复凶悖。渊顗已云亡，超雅从兹毙。葛生当是时，幡然思远逝。驾言觅丹砂，神仙或可致。青牛载妻子，舁册付奴婢。遥遥向南海，盖欲避斯世。嬴秦乱黔首，留侯佐高帝。婉婉幕中画，取胜千里外。韩彭既诛醢，相国下廷尉。辟谷谢人间，赤松乃吾契。明哲终保身，畴能测其意。生也虽后来，心迹颇相类。茫茫宇宙中，清风飘无际。斯人不可见，抚卷增叹喟。
题西山琏法师壁
作者：袁凯
朝代：明
体裁：五言律诗

少离身毒国，老去住精蓝。弟子传灯去，山云入座参。猿啼云外树，龙卧石边潭。更欲闻清梵，空檐下夕岚。
题西岩精舍
作者：袁凯
朝代：明
体裁：七言绝句

西岩流水夜泠泠，流出松根见茯苓。八十老僧忘世虑，閒将佛法教山精。
题赵王夜宴图
作者：袁凯
朝代：明
体裁：七言绝句

玉户金缸夜未央，邯郸宫里奏丝簧。郑姬已醉韩姬倦，谁拂君王白象床。
题陶九成南村草堂
作者：袁凯
朝代：明
体裁：古风

多士方见材，斯人乃梧槚。秉心自超越，当时识趋舍。迢迢溪南村，流水亦清写。草木发深润，里俗况淳雅。于焉事结搆，面势临旷野。分明治畦町，日夕供灌洒。秋菰已堪煮，春菘行可把。子真久在谷，幼安去诸夏。嚣杂既云远，忧患兹为寡。愿谢鸾鹄侣，从君鸡豚社。
题陶九成南村草堂
作者：袁凯
朝代：明

多士方见材，斯人乃梧雰。秉心自超越，当时识趋舍。迢迢溪南村，流水亦清写。草木发深润，里俗况淳雅。于焉事结构，面势临旷野。分明治畦町，日夕供灌洒。秋菰已堪煮，春菘行可谢。子真久在谷，幼安去诸夏。嚣杂既云远，忧患兹为寡。愿谢鸾鹄侣，从君鸡豚社。
题陶九成南村草堂
作者：袁凯
朝代：明

多士方见材，斯人乃梧雰。
秉心自超越，当时识趋舍。
迢迢溪南村，流水亦清写。
草木发深润，里俗况淳雅。
於焉事结构，面势临旷野。
分明治畦町，日夕供灌洒。
秋菰已堪煮，春菘行可谢。
子真久在谷，幼安去诸夏。
嚣杂既云远，忧患兹为寡。
愿谢鸾鹄侣，从君鸡豚社。
题龙江酒家二首·其一
作者：袁凯
朝代：明
体裁：七言绝句

金陵美酒玉光浮，父老相传最解愁。安得身无官府事，长年高卧竺家楼。
题龙江酒家二首·其二
作者：袁凯
朝代：明
体裁：七言绝句

江上青帘映白沙，垆头美酒亦无瑕。李白当年曾醉此，桃花落尽不思家。
题龙江酒家二首·其二
作者：袁凯
朝代：明

江上青帘映白沙，垆头美酒玉无暇。李白当年曾醉此，桃花落尽不思家。
风雨宿萧山
作者：袁凯
朝代：明
体裁：七言绝句

东来山郭晚秋时，白酒黄柑兴不衰。欲倩山阴王逸少，为书风雨渡江诗。
饮任氏西园大醉呈诸公
作者：袁凯
朝代：明
体裁：七言律诗

公子西园花最多，花边展席每经过。清芳到手休轻折，白发欺人可奈何。尔贵我荣君莫问，莺儿燕子总能歌。醉后不嫌归色晚，亭亭月色满江波。
饮田家醉后书王生壁
作者：袁凯
朝代：明

勋业心逾懒，耕锄意颇长。牛衣方自卧，麟阁听渠忙。瓜果邻家席，诗书野客堂。醉余还讲诵，未见老夫狂。水乡寒气早，未暮掩柴扉。篱落无人过，鸡豚各自归。老妻熏鼠穴，稚子卧牛衣。安得盈缸酒，深杯日日挥。
饮田家醉后书王生壁
作者：袁凯
朝代：明
体裁：五言律诗

勋业心逾懒，耕锄意颇长。牛衣方自卧，麟阁听渠忙。瓜果邻家席，诗书野客堂。醉馀还讲诵，未见老夫狂。
饮田家醉后书王生壁·其一
作者：袁凯
朝代：明

勋业心逾懒，耕锄意颇长。牛衣方自卧，麟阁听渠忙。瓜果邻家席，诗书野客堂。醉余还讲诵，未见老夫狂。
饮田家醉后书王生壁·其二
作者：袁凯
朝代：明

水乡寒气早，未暮掩柴扉。篱落无人过，鸡豚各自归。老妻熏鼠穴，稚子卧牛衣。安得盈缸酒，深杯日日挥。
饮谢氏东园
作者：袁凯
朝代：明

谢氏池台多好春，风帘水槛不凝尘。千钟绿酒能留客，满树黄鹂更可人。蝶翅乍惊歌扇远，柳花轻触舞衣频。醉余荡桨城东去，正值南湖月色新。
饮谢氏东园
作者：袁凯
朝代：明
体裁：七言律诗

谢氏池台多好春，风帘水槛不凝尘。千钟绿酒能留客，满树黄鹂更可人。蝶翅乍惊歌扇远，柳花轻触舞衣频。醉馀荡桨城东去，正值南湖月色新。
饮钱氏东园钱新内宠
作者：袁凯
朝代：明
体裁：五言律诗

小阁临春水，长堤护石桥。龟游潭影动，鹤舞竹阴摇。把酒依山树，垂竿入涧毛。只今花满院，得似绿珠娇。
饮马氏东园
作者：袁凯
朝代：明
体裁：五言律诗

乌衣东苑内，春色正芳菲。上客调诗律，佳人试舞衣。夭桃连雨发，鹦鹉入帘飞。况是多春酒，厌厌夜不归。
马氏西园宴别吴进士善卿
作者：袁凯
朝代：明
体裁：五言律诗

竹阴连水屋，荷气集池台。南国佳人去，西园高宴开。好风因树起，新月渡河来。别后江潭上，离肠日九回。
马益之邀陈子山应奉秦景容县尹江上看花二公作竹枝歌予亦作数首·其七
作者：袁凯
朝代：明
体裁：词

黄家渡西多好春，看花须著少年人。少年看花花自喜，白发看花花亦嗔。
马益之邀陈子山应奉秦景容县尹江上看花二公作竹枝歌予亦作数首·其九
作者：袁凯
朝代：明
体裁：词

日日花前金叵罗，百年能得几经过。花开花谢还人老，狂客狂吟莫厌多。
马益之邀陈子山应奉秦景容县尹江上看花二公作竹枝歌予亦作数首·其五
作者：袁凯
朝代：明
体裁：词

吴姬玉手好琵琶，少小声名到处誇。但使主人能爱客，年年来此看江花。
马益之邀陈子山应奉秦景容县尹江上看花二公竹枝歌予亦作数首·其一
作者：袁凯
朝代：明
体裁：词

吴淞江上好春风，水上花枝处处同。得似鸳鸯与鸂鶒，时时来往锦云中。
马益之邀陈子山应奉秦景容县尹江上看花二公竹枝歌予亦作数首·其七
作者：袁凯
朝代：明
体裁：词

黄家渡西多好春，黄家渡上酒能醇。看花吃酒唱歌去，如此风流有几人。
马益之邀陈子山应奉秦景容县尹江上看花二公竹枝歌予亦作数首·其三
作者：袁凯
朝代：明
体裁：词

江水东流更不回，行人白发苦相催。只恐明朝风雨恶，夜深灯烛亦须来。
马益之邀陈子山应奉秦景容县尹江上看花二公竹枝歌予亦作数首·其九
作者：袁凯
朝代：明
体裁：词

松江水碧碧如天，水上行人坐画船。记得吴儿《竹枝》调，为君高唱百花前。
马益之邀陈子山应奉秦景容县尹江上看花二公竹枝歌予亦作数首·其二
作者：袁凯
朝代：明
体裁：词

水上花枝日日开，行人头白不能来。请看门外东流水，流向沧溟更不回。
马益之邀陈子山应奉秦景容县尹江上看花二公竹枝歌予亦作数首·其八
作者：袁凯
朝代：明

寒食清明正好春，看花须着少年人。少年看花花自喜，白发看花花亦嗔。
马益之邀陈子山应奉秦景容县尹江上看花二公竹枝歌予亦作数首·其六
作者：袁凯
朝代：明
体裁：词

江花红白最堪怜，莫惜看花费酒钱。他时白发三千丈，纵使频来不少年。
马益之邀陈子山应奉秦景容县尹江上看花二公竹枝歌予亦作数首·其十
作者：袁凯
朝代：明

日日花前金叵罗，百年能得几经过。花开花谢人还老，狂客狂吟莫厌多。
马益之邀陈子山应奉秦景容县尹江上看花二公竹枝歌予亦作数首·其十一
作者：袁凯
朝代：明
体裁：词

寄语看花江上人，清明时节好来频。清明节后多风雨，风雨颠狂恼杀人。
马益之邀陈子山应奉秦景容县尹江上看花二公竹枝歌予亦作数首·其四
作者：袁凯
朝代：明
体裁：词

千株云锦照江沙，沙上青旗卖酒家。莫怪狂夫狂得彻，吴姬玉手好琵琶。
鸡鸣
作者：袁凯
朝代：明

鸡鸣双户间，行人出门阑。出门一何易，入门一何难。君今行远地，妾欲致微意。燕赵尚豪侠，杀人为意气。邹鲁多儒生，彬彬守经义。临歧不惑，古称为明。送子远游，听我《鸡鸣》。
鸡鸣行
作者：袁凯
朝代：明
体裁：乐府曲辞

鸡鸣双户间，行人出门阑。出门一何易，入门一何难。君今远行地，妾欲置微意。燕赵尚豪侠，杀人为意气。邹鲁多儒生，彬彬守经义。临岐不感慨，自古称为明。送子涉远游，听我鸡鸣行。
龙江夜行
作者：袁凯
朝代：明
体裁：五言绝句

细雨过江头，孤篷夜未休。归心与烟浪，相逐下扬州。
丁未纪事
作者：袁华
朝代：明

二月春城桃杏妍，黄花离落景萧然。表忠曾护钱镠墓，至德惟称太伯贤。千古英雄徒有录，一时谗佞己无权。早知鞭背东城路，悔不归耕负郭田。列垒连营日战攻，脱身虎落自从容。但知蜀国专王建，尚记虬髯拟太宗。冠服未遵唐制度，河山己入汉提封。一时佞倖空遗臭，拜赐黄金口齰痈。入参帷幄运奇谋，翼赞功成礼数优。华盖醉樵周尚父，军营借箸汉留侯。有身暴露家千里，无骨归埋土一抔。多少门生并故吏，不知还有孔车不。登台入省总权纲，坐拥全军势力强。槜李未闻丞相死，会稽先报大夫亡。提孩感动犹垂泪，行路兴怜亦断肠。借问谁能为此计，斯人今己葬江乡。熏天富贵复何求，又欲飞行驾鹤游。董卓脐燃郿坞日，嵇康兵解洛阳秋。谁人浙党攻闽党，此辈清流投浊流。栖老园中荆棘遍，围棋墅里鹿麋游。敌国兵连地数侵，寿藏高筑遍山林。嫖姚破虏辞营第，太傅还乡散赐金。陇卧牛羊春短草，穴穿狐兔夜堂深。清明麦饭无人洒，日落风颠叫怪禽。
丁未纪事·其一
作者：袁华
朝代：明

二月春城桃杏妍，黄花离落景萧然。表忠曾护钱镠墓，至德惟称太伯贤。千古英雄徒有录，一时谗佞己无权。早知鞭背东城路，悔不归耕负郭田。
丁未纪事·其三
作者：袁华
朝代：明

入参帷幄运奇谋，翼赞功成礼数优。华盖醉樵周尚父，军营借箸汉留侯。有身暴露家千里，无骨归埋土一抔。多少门生并故吏，不知还有孔车不。
丁未纪事·其二
作者：袁华
朝代：明

列垒连营日战攻，脱身虎落自从容。但知蜀国专王建，尚记虬髯拟太宗。冠服未遵唐制度，河山己入汉提封。一时佞倖空遗臭，拜赐黄金口齰痈。
丁未纪事·其五
作者：袁华
朝代：明

熏天富贵复何求，又欲飞行驾鹤游。董卓脐燃郿坞日，嵇康兵解洛阳秋。谁人浙党攻闽党，此辈清流投浊流。栖老园中荆棘遍，围棋墅里鹿麋游。
丁未纪事·其六
作者：袁华
朝代：明

敌国兵连地数侵，寿藏高筑遍山林。嫖姚破虏辞营第，太傅还乡散赐金。陇卧牛羊春短草，穴穿狐兔夜堂深。清明麦饭无人洒，日落风颠叫怪禽。
丁未纪事·其四
作者：袁华
朝代：明

登台入省总权纲，坐拥全军势力强。槜李未闻丞相死，会稽先报大夫亡。提孩感动犹垂泪，行路兴怜亦断肠。借问谁能为此计，斯人今己葬江乡。
七月五日送葛天民归湖州
作者：袁华
朝代：明

倾盖相逢英妙年，静依禅客兴萧然。叩阍未上平戎策，佩犊归耕负郭田。水落乌程溪似带，星明牛女月将弦。飞楼结傍长松树，最爱青山堕几前。
万竹亭高士图
作者：袁华
朝代：明

参差万玉立，窈窕一亭深。不改冰霜操，时聆鸾凤音。数等零陵石，诗同淇澳吟。颀然二高士，允若双南金。临川嗟逝水，焚香弦素琴。昔贤不复作，慨想豁冲襟。
上巳日晚步商墓西村
作者：袁华
朝代：明

桑叶青时戴胜飞，红红白白映柴扉。枣花欲落缲车响，连臂行歌缓缓归。商溪溪上日初晴，艳妆綵服踏春明。桑树叶圆蚕出大，布谷夜啼郎起耕。叶暗柔桑花乱飞，新蚕如蚁燕初归。纺得麻纱连夜织，为郎制作下田衣。
上巳日晚步商墓西村·其一
作者：袁华
朝代：明

桑叶青时戴胜飞，红红白白映柴扉。枣花欲落缲车响，连臂行歌缓缓归。
上巳日晚步商墓西村·其三
作者：袁华
朝代：明

叶暗柔桑花乱飞，新蚕如蚁燕初归。纺得麻纱连夜织，为郎制作下田衣。
上巳日晚步商墓西村·其二
作者：袁华
朝代：明

商溪溪上日初晴，艳妆綵服踏春明。桑树叶圆蚕出大，布谷夜啼郎起耕。
丙申上巳夜见月思家
作者：袁华
朝代：明

三月初三夜，溪楼见月生。云连银汉白，星拱紫垣明。野寺钟才动，荒村鸡乱鸣。弟兄俱异县，有泪似须倾。
丙申嘉平二十四日镫下偶成
作者：袁华
朝代：明

岁晏萧萧风雨生，交年节近月书正。杯盘罗列昏祠灶，鼓角悲凄夜捍城。未献椒觞陈雅颂，且分豆粥泛膏饧。乞将得酒年逢酉，会见承平息战争。
丙申岁有怀南北师友铁崖先生
作者：袁华
朝代：明

第二桥边路，问奇那厌频。文章司马氏，诗酒谪仙人。笛弄莫邪铁，尊开太古春。梅边草堂好，矫首隔风尘。
丙申正月十七日避地商墓
作者：袁华
朝代：明

溪阁春明雨乍停，游丝百尺堕窗棂。燕归故国蘼芜绿，战退空原燐血青。未见王师除叛逆，谩将词赋慰飘零。艰时会合须谋醉，笑指丹泉泻玉瓶。今朝雨晴天气好，黄柳叶深含夕曛。高阁下临平野阔，青山中断大溪分。树嗟江夏桓司马，诗忆天台郑广文。国内风尘犹未息，书生亦欲学从军。
丙申正月十七日避地商墓·其一
作者：袁华
朝代：明

溪阁春明雨乍停，游丝百尺堕窗棂。燕归故国蘼芜绿，战退空原燐血青。未见王师除叛逆，谩将词赋慰飘零。艰时会合须谋醉，笑指丹泉泻玉瓶。
丙申正月十七日避地商墓·其二
作者：袁华
朝代：明

今朝雨晴天气好，黄柳叶深含夕曛。高阁下临平野阔，青山中断大溪分。树嗟江夏桓司马，诗忆天台郑广文。国内风尘犹未息，书生亦欲学从军。
东皋隐居集陶诗二首
作者：袁华
朝代：明

少无适俗韵，山泽久见招。结庐在人境，种苗在东皋。披榛步荒墟，晨出肆微劳。坐止高荫下，我行岂不遥。绕屋树扶疏，敛襟独逍遥。涉暑惊秋霜，寒风拂枯条。时驶不可稽，浊酒且自陶。提壶挂寒柯，聊以咏今朝。世短意常多，久去山泽游。草庐寄穷巷，嘉穗养南畴。凄凄风露支，司田眷有秋。我实幽居士，终怀在归舟。有客赏我趣，引满更献酬。菊为制颓龄，酒云消百忧。至德冠邦闾，自古有黔娄。
东皋隐居集陶诗二首·其一
作者：袁华
朝代：明

少无适俗韵，山泽久见招。结庐在人境，种苗在东皋。披榛步荒墟，晨出肆微劳。坐止高荫下，我行岂不遥。绕屋树扶疏，敛襟独逍遥。涉暑惊秋霜，寒风拂枯条。时驶不可稽，浊酒且自陶。提壶挂寒柯，聊以咏今朝。
东皋隐居集陶诗二首·其二
作者：袁华
朝代：明

世短意常多，久去山泽游。草庐寄穷巷，嘉穗养南畴。凄凄风露支，司田眷有秋。我实幽居士，终怀在归舟。有客赏我趣，引满更献酬。菊为制颓龄，酒云消百忧。至德冠邦闾，自古有黔娄。
书声斋为钱生赋
作者：袁华
朝代：明

幽人读书茅屋底，况是前朝忠孝家。宛若商歌出金石，又如长啸隔烟霞。风传清漏音相答，雪洒虚窗韵更嘉。洛下诸生应效咏，却怜司马听琵琶。
书画舫小集送谢子兰过江东分韵得云字
作者：袁华
朝代：明

曲馆众芳歇，方塘西日曛。曲阑杨柳树，秋水白鹅群。谢公浮家隐，囊盛惟典坟。书画船自操，子前中细君。胡不归故里，故里闇楚氛。玉人张离筵，高轩水沄沄。翼若青翰舟，汎彼江之濆。扣舷歌少海，问字客如云。纠罚觯载扬，探题诗屡分。君言适江东，研田事耕耘。暂屈鸿鹄志，组织云锦文。蹇予风尘表，孤陋寡所闻。何日往从游，骚坛策奇勋。
二月十日西园对雪
作者：袁华
朝代：明

舣舟东城阿，张宴西园里。遥天黯同云，高轩落疏雨。霏霏杂霰零，冉冉微雪委。先集长洲苑，乱点脂塘水。蹴絮翻新燕，吹花起潜鲤。初飞势斜斜，渐积光玼玼。凄咽鸾笙涩，徘徊翠袖靡。人生贵适意，流行随所止。底用银烛燃，清光照窗几。
二月廿九日游董氏坟庵次钱成夫韵
作者：袁华
朝代：明

明朝二月三十日，三分己过二分春。莫思万事且饮酒，林外提壶亦劝人。
于彦成鍊师
作者：袁华
朝代：明

前朝将家子，学道越山中。卖杏虎收谷，吹笙凤集桐。鸱夷能货殖，处士本英雄。禹穴藏书处，璚文玉检重。
云松巢为定之赋
作者：袁华
朝代：明

结巢云松里，幽閒意颇浓。松声发灵籁，云气矫游龙。采拾聊可养，持赠愧无踪。何当解尘鞅，跨鹤以相从。
云林筠石春树图
作者：袁华
朝代：明
体裁：七言绝句

树影离离岸草青，汀云漠漠远山横。轻舟明日松陵路，逢著仙人醉玉罂。
云西老人春山平远图
作者：袁华
朝代：明

云西老人富文艺，博闻好古无仕志。我虽不识尝梦之，矫矫丰姿髯磔猬。驭风骑气上钧天，断缣尺楮人间传。点染彷佛营丘李，重冈复嶂孤云边。溪头春还雨新足，灌木苍苍柳将绿。漫郎刺船何处去，待向前村借书读。人生富贵如秋烟，草木同腐良可怜。老成典刑不复见，展卷题诗心惘然。
仙山楼观图
作者：袁华
朝代：明

万山起伏如波浪，中有璚楼晻霭间。忆驾松颠骐骥去，乱云堆里听潺湲。
仲春释奠燕集存道斋分韵得天字
作者：袁华
朝代：明

于穆素王庙，层构何岿然。时维中春月，释奠加豆笾。牺尊酌醴齐，鸾刀割牲牷。陟降礼有序，对越神在天。竣事既彻俎，朝暾曜芳鲜。坛杏炫积雪，池藻扬轻涟。鲁叟圣人胄，幽斋肆方筵。献酬仪秩秩，论辨言便便。浩唱发清响，希声寄朱弦。明时崇礼乐，安车政徵贤。
倪云林同集
作者：袁华
朝代：明

云林遁世士，诗酒日陶情。洒墨写虫篆，放歌挥兕觥。庭下幽花吐，阶前疏雨晴。不愁江路永，扶醉出重城。
倪云林天平山图
作者：袁华
朝代：明

峨峨天平山，秀色横具区。龙门两崖束，壁立削铁如。岚深萝磴滑，冈回樵径纡。野禽鸣声和，岩树清阴敷。遐观见夫椒，一点烟中孤。俯视白云泉，惨澹在有无。繄谁抽秘思，历览摸新图。仿若楚米颠，乃是吴倪迂。斯人不可得，安能相与娱。笠泽春水生，怅望正愁予。
倪云林竹木图
作者：袁华
朝代：明

初阳被原隰，微风度檐楹。修竹弄晴色，嘉禾敷春荣。君隐笠泽上，观物以怡情。写生寄毫素，持赠重瑶璚。
偶成
作者：袁华
朝代：明

不能捭阖与从衡，啸傲丘园养性情。燕雀安知鸿鹄志，麒麟终异犬羊生。茅櫩雪霁书声远，楮帐风微梦寐清。但愿太平身健在，一犁春雨课儿耕。
再用韵怀钱塘旧游
作者：袁华
朝代：明

忆昔南游浙水阳，越山青映吴山长。青鞋皂帽紫筇竹，跻跋鸟道登羊肠。葛翁岭下丹井冷，西子湖边花草香。螭头画舫载歌舞，醉归零露何瀼瀼。幻仙时居灵石坞，清斋远致霜前姜。酒阑嘻笑即挥洒，笔陈酣鏖文艺场。骑䲔上天虽不返，潜德百世犹流芳。柳洲数过拾遗宅，绕屋清泉甘若肪。湖南宪幕官不调，一别四见秋风凉。顾瞻停云动遐思，落落端如参与商。欲谋斗酒恣欢谑，感念死生安忍当。山阴狂客老更狂，舟楫欲来道里妨。黄尘闇天尚格斗，岛夷峒蛮相夺戕。可怜杀戮到鸡狗，今我不乐心孔伤。兴亡治乱固有数，流毒国内谁遗殃。眼中之人美无度，安得放浪来江乡。时维清和白日永，溪毛采掇供壶觞。并游英俊屡入梦，梦觉明月流空床。但当痛饮醒复醉，驩乐悲哀俱两忘。
凉夜曲
作者：袁华
朝代：明

玉枕木犀床，桃笙截翠方。鸟啼惊梦觉，凉月下回廊。
分题得南武城送顾仲瑛之濠梁
作者：袁华
朝代：明

南武城，在娄水，阖闾昔筑候越兵，槜李兵交竟伤指。夫差一战虽复雠，尝胆毋忘会稽耻。大夫种至请行成，属镂卒赐忠臣死。争长黄池盟，宁知甬东徙。南武城，城己堕，我来览古仍赋诗，棠梨花落雨丝丝。游子西行何日归，怅望不见令人悲。
分题得雪夜击蔡
作者：袁华
朝代：明

蔡州城中盗弄兵，蔡州城外皆行营。洮河将军猛如虎，奇材尽选山南英。夜龙张瓜天雨雪，大风偃旗肤欲裂。衔枚发刃彀弓行，洄曲朗山道俱绝。悬瓠城多鹅䳱池，击之使鸣敌弗疑。健卒前驱坎墉入，假柝传夜声迟迟。黎明雪霁城己堕，尚诧儿郎求褚衣。白袍单骑降帐下，渠魁槛送来京师。受俘献庙归饮至，文章千古平淮西。雪巢雪映梅花白，玉盌香醪凝琥珀。英雄豪杰无时无，莫笑出门天地窄。只今汝蔡起风尘，千里荆榛犬食人。安得将军提宝剑，剪平大憝慰生民。
分题得雪夜击蔡
作者：袁华
朝代：明
体裁：古风

蔡州城中盗弄兵，蔡州城外皆行营。洮河将军猛如虎，奇材尽选山南英。夜龙张瓜天雨雪，大风偃旗肤欲裂。衔枚发刃彀弓行，洄曲朗山道俱绝。悬瓠城多鹅䳱池，击之使鸣敌弗疑。健卒前驱坎墉入，假柝传夜声迟迟。黎明雪霁城己堕，尚诧儿郎求褚衣。白袍单骑降帐下，渠魁槛送来京师。受俘献庙归饮至，文章千古平淮西。雪巢雪映梅花白，玉碗香醪凝琥珀。英雄豪杰无时无，莫笑出门天地窄。只今汝蔡起风尘，千里荆榛犬食人。安得将军提宝剑，剪平大憝慰生民。
列子御风像
作者：袁华
朝代：明

四十馀年郑圃居，居人不识独耽书。九天寥廓泠然去，安用回风毕道车。
刘孝子行
作者：袁华
朝代：明

丰城孝子身姓刘，年始十三复父雠。天子临轩亲顾问，再拜阶陛重叩头。臣父出宰海上州，奉宣德化纾民忧。民有大猾曰蔡某，作官乡里仍行赇。交私寮佐搆閒隙，妄陈大府诬罪尤。使者巧诋遂致法，远谪煮海为羁囚。臣甘解衣伏斧锧，愿白父秩冤之由。诏下执法复虑问，主谋枭首馀皆僇。呜呼孝子罕匹俦，太仓少女差可侔。更请长缨系强虏，策勋万里归封侯。
初适嘉兴次韵答鲍仲孚先生
作者：袁华
朝代：明

于越败吴于欈李，兵交岂意古今同。伤心遗老风尘际，举目河山草莽中。白骨似霜秋满野，大星如月昼行空。独怜鲍叔偏如我，对客挥毫目送鸿。
北固远望
作者：袁华
朝代：明

大江东下渺沧溟，目尽淮山一发青。三国英雄终割据，六朝文物己凋零。寄奴故宅今为寺，瘗鹤空坟尚有铭。渔笛数声天外落，客怀无赖倚阑听。
北山寓兴
作者：袁华
朝代：明

北山之中春载阳，膏雨霢霂草木长。溪蔬野蔌青戴土，老饕采撷充枯肠。枸杞黄凝鞠菹熟，蒌蒿青点芹羹香。步寻木鸡竹风冷，手拾菌钉松露瀼。蕨拳敷腴竹萌嫩，韭木丰肥同芼姜。鳖裙鹅掌俱退舍，牛炙豚蹄难擅场。春光烂熳过三月，静爱幽香生野芳。寒具藤花甘胜肉，凉饼蓼芽圆截肪。槐叶光浮素盌冻，含桃花映清尊凉。石芥鼻触气辛烈，金齑齿嚼声宫商。不蒙朱门贵介录，独许白屋幽人尝。物无定味贵适口，冰壶先生真欲狂。莱公万羊数己定，庾郎三韭贫何妨。分羹不均御者怒，染指未食天伦戕。骄奢淫佚古所戒，口腹累人良可伤。山中之乐乐无央，秋风又到莼鲈乡。菊黄橘绿萸蟹紫，桂酒新篘香满觞。菜园不愁羊蹋破，便当烂醉眠糟床。虽然此腹久负我，结交岁暮母相忘。
北山寓兴
作者：袁华
朝代：明
体裁：古风

北山之中春载阳，膏雨霢霂草木长。溪蔬野蔌青戴土，老饕采撷充枯肠。枸杞黄凝鞠菹熟，蒌蒿青点芹羹香。步寻木鸡竹风冷，手拾菌钉松露瀼。蕨拳敷腴竹萌嫩，韭木丰肥同芼姜。鳖裙鹅掌俱退舍，牛炙豚蹄难擅场。春光烂熳过三月，静爱幽香生野芳。寒具藤花甘胜肉，凉饼蓼芽圆截肪。槐叶光浮素碗冻，含桃花映清尊凉。石芥鼻触气辛烈，金齑齿嚼声宫商。不蒙朱门贵介录，独许白屋幽人尝。物无定味贵适口，冰壶先生真欲狂。莱公万羊数己定，庾郎三韭贫何妨。分羹不均御者怒，染指未食天伦戕。骄奢淫佚古所戒，口腹累人良可伤。山中之乐乐无央，秋风又到莼鲈乡。菊黄橘绿萸蟹紫，桂酒新篘香满觞。菜园不愁羊蹋破，便当烂醉眠糟床。虽然此腹久负我，结交岁暮母相忘。
匡山五咏 其一 看松阁
作者：袁华
朝代：明

匡山何崒峍，如拳突中心。万松列岩岫，天蟜蛟龙翔。若人抱贞节，眄柯日徜徉。微吟息高荫，燕坐弦清商。茅屋三四楹，萝翠友岚光。谡谡灵籁响，阴阴芳昼长。采花酿秫米，斸苓充糇粮。何殊陶贞白，结楼居华阳。
匡山五咏 其三 在上亭
作者：袁华
朝代：明

众山皆部娄，小亭立孱颜。仰观逼霄汉，俯视迷人寰。一勺沧溟水，数点瓯闽山。朝暾照涧谷，红紫何斓斑。兰荑茁石罅，鞠丛冒溪湾。芳林春夏交，好鸟声关关。醉骑黄鹄去，笑挟飞仙还。朗吟莱公句，高风谅能扳。